
Ghidul solicitantului este un material de informare tehnică a potenţialilor solicitanti ai Fondului European Agricol pentru Dezvoltare Rurală (FEADR) şi constituie un suport informativ complex pentru întocmirea proiectului conform cerinţelor specifice Strategiei de Dezvoltare Locala a GAL Microregiunea Hartibaciu implementata prin Sub-Masura 19.2 prin PNDR 2014-2020. Acest document nu este opozabil actelor normative naţionale şi comunitare.

Ghidul solicitantului prezintă regulile pentru pregătirea, întocmirea și depunerea proiectului la GAL Microregiunea Hartibaciu, precum și modalitatea de selecţie, aprobare şi derulare a proiectului dumneavoastră. 

De asemenea, conţine lista indicativă a tipurilor de investiţii pentru care se acordă fonduri nerambursabile, documentele, avizele şi acordurile pe care trebuie să le prezentaţi, modelul Cererii de finanțare, al Planului de afaceri, ale Contractului de finanțare, precum și alte informaţii utile realizării proiectului şi completării corecte a documentelor.

Vă recomandăm ca, înainte de a începe completarea cererii de finanțare, să vă asigurați că ați parcurs toate informațiile prezentate în acest document, precum și toate prevederile din  Ghidul Solicitantului și să vă asigurați că ați înțeles toate aspectele legate de specificul investițiilor finanțate prin Strategia de Dezvoltare Locală a GAL Microregiunea Hartibaciu, respectiv prin PNDR 2014-2020. 

Ghidul Solicitantului, precum și documentele anexate pot suferi rectificări din cauza modificărilor legislative naționale și europene sau procedurale. De aceea, vă recomandăm ca până la data limită de depunere a Cererilor de Finanțare în cadrul prezentului apel de selecțiea proiectelor, să consultați periodic pagina de internet www.gal-mh.eu, pentru a urmări eventualele modificări. 

De asemenea, solicitanții pot obține informații/clarificări în mod gratuit, legate de completarea și pregătirea Cererii de Finanțare direct la sediul nostru din localitatea Agnita, str. Avram Iancu nr. 48, județul Sibiu, prin telefon: 0269/510030, prin e-mail la una din adresele: office@gal-mh.eu, elena.curcean@gal-mh.eu, dragan.radu@gal-mh.eu, sau prin accesarea paginii noastre de internet: www.gal-mh.eu.

PREVEDERILE PREZENTULUI GHID SE COMPLETEAZĂ CU REGLEMENTĂRILE CUPRINSE ÎN MANUALUL DE PROCEDURĂ PENTRU MĂSURA MN1 / DI 6 A - EURI POSTAT PE SITE-UL www.gal-mh.eu.

Capitolul 1  - PREVEDERI GENERALE
1.1 Contribuţia Măsurii MN1 / DI 6A - EURI – Infiintarea de activitati nonagricole la domeniile de intervenţie
Ca urmare a priorităţii identificate prin chestionarea cetaţenilor Microregiunii Hârtibaciu şi in urma analizei diagnostic şi a analizei SWOT, a reieşit ca este necesară sprijnirea înfiinţării şi dezvoltării de activităţi non-agricole, în special în ceea ce priveşte activitatea turistică şi serviciile pentru populaţie şi sprijinirea fermelor pentru diversificarea activităţilor în domeniul non-agricol.

În cadrul acestei măsuri se acordă sprijin pentru investiții microîntreprinderilor şi  întreprinderilor mici din mediul rural si orasul Agnita care creează sau dezvoltă activităţi non-agricole în zona GAL Microregiunea Hartibaciu.

Scopul sprijinului acordat prin această măsură este de a stimula mediul de afaceri din  teritoriul GAL MH, contribuind astfel la creşterea numărului de activităţi non-agricole desfăşurate în zona, precum şi la dezvoltarea activităţilor non-agricole existente, care să conducă la crearea de locuri de muncă, creşterea veniturile populaţiei GAL MH și reducerea diferențelor dintre mediul rural şi urban, acordându-se prioritate sectoarelor de producţie, mesteşugăreşti, serviciilor de agroturism/turism si furnizarea de servicii.
De asemenea, sunt vizați fermierii sau membrii gospodăriilor lor agricole care doresc să-și diversifice activitățile economice prin practicarea de activități non-agricole în vederea creșterii veniturilor și creării de alternative ocupaționale.

Obiectiv(e) de dezvoltare rurală:

·  „Obiectiv I - Favorizarea competitivităţii agriculturii”;

·  "Obiectiv II - Asigurarea gestionării durabile a resurselor naturale si combaterea schimbărilor climatice";

· "Obiectiv III - Obţinerea unei dezvoltări teritoriale echilibrate a economiilor şi comunităţilor rurale, inclusiv crearea şi menţinerea de locuri de muncă", 

conform Reg. UE NR. 1305 / 2013, art. 4.

Obiectiv(e) specific(e) al(e) măsurii: Revitalizarea economiei si vieţii sociale in teritoriul GAL Microregiunea Hârtibaciu. 

Măsura contribuie la prioritatea/prioritățile prevăzute la art. 5, Reg. (UE) nr. 1305/2013: 

  - P3 - Promovarea organizării lanțului alimentar, inclusiv a sectoarelor de prelucrare și comercializare a produselor agricole, a bunăstării animalelor și a gestionării riscurilor în agricultură; 

  - P5 - Promovarea utilizării eficiente a resurselor şi sprijinirea tranzitiei către o economie cu emisii reduse de carbon şi rezilienţa la schimbările climatice în sectorul agricol, alimentar şi silvic;

  - P6 - Promovarea incluziunii sociale, a reducerii sărăciei și a dezvoltării economice în zonele rurale. 

Măsura corespunde obiectivelor art. 19 din Reg. (UE) nr. 1305/2013.

Măsura contribuie la Domeniul de intervenție 6A - Facilitarea diversificării, a înființării și a dezvoltării de întreprinderi mici, precum și crearea de locuri de muncă. 

Măsura contribuie la obiectivele transversale ale Reg. (UE) nr. 1305/2013: inovare şi mediu, în conformitate cu art. 5, Reg. (UE) nr. 1305/2013).

Măsura MN1 / DI 6A - EURI va sprijini investiţii ce vor avea în vedere ameliorarea sau protejarea factorilor de mediu prin: 

1) Producerea energiei din surse regenerabile pentru desfăşurarea activităţii proprii, ca parte integrantă a proiectului; 

2) Activităţile de agroturism/turism sprijinite vor avea in vedere turismul responsabil care evită degradarea zonelor naturale sensibile şi promovarea biodiversităţii.

Inovare: Diversificarea activităţilor economice în zonele rurale va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea satelor româneşti.

Protectia mediului: Măsura promovează investiţiile pentru producerea și utilizarea energiei regenerabile, prelucrarea deșeurilor, a reziduurilor.

 - totodată, sprijinul acordat microîntreprinderilor și întreprinderilor mici pentru producția și utilizarea surselor regenerabile de energie, în special, prin utilizarea biomasei contribuie la reducerea efectelor schimbărilor climatice. Activitățile de agroturism/turism sprijinite vor viza practicarea unui turism responsabil care să evite degradarea zonelor naturale sensibile și, mai mult decât atât, promovarea acestora, contribuind inclusiv la promovarea biodiversității și generarea de venituri pentru locuitorii mediului rural.

Complementaritatea cu alte măsuri din SDL:  Măsura  MN1 - "Înfiinţarea de activităţi  nonagricole” este complementară cu Măsurile : MA1 „Dezvoltarea Exploataţiilor Agricole”, MA2 - „Instalarea tinerilor fermieri” si MA3 – Sprijin pentru micii fermieri”.  

Sinergia cu alte măsuri din SDL: Măsura  MN1 - "Înfiinţarea de activităţi  nonagricole" este sinergica cu Măsurile : MA1 - "Dezvoltarea exploataţilor agricole" si MN2 - " Sprijin pentru activităţi nonagricole". Aceste măsuri contribuie la realizarea Prioritaţii 6; 

Măsura MN1 mai este sinergica cu Măsurile: MA1 - "Dezvoltarea exploataţiilor agricole", MA2 - "Instalarea tinerilor fermieri" si MA3 – „Sprijinirea micilor fermieri” în contribuţia la realizarea Priorităţii 2;

Măsura MN1 mai este sinergică cu  Măsurile: MA1 - "Dezvoltarea exploataţiilor agricole", MN1 - "Sprijin pentru activităţi nonagricole", MP1 - "Investiţii pentru incluziunea socială şi combaterea sărăciei " şi MA4 - "Sprijin pentru cooperare în agricultură". Aceste măsuri contribuie la realizarea Priorităţii 3;  

Măsura MN1 este sinergică cu Măsurile MA1 - "Dezvoltarea exploataţiilor agricole", MN2 - "Sprijin pentru activităţi nonagricole " si MP1 - "Investiţii pentru incluziunea socială şi combaterea sărăciei ". Aceste măsuri contribuie la realizarea Prioritaţii 5.

Valoarea adăugată a măsurii  - Măsura MN1 răspunde nevoilor identificate la nivelul teritoriului GAL MH: 

· 011. „Acces facil la instrumente financiare adecvate pentru fermieri, procesatori, a micilor antreprenori din zonele rurale”, 

· 019. „Reducerea gradului de sărăcie şi a riscului de excluziune socială”, 

· 021. „Creşterea şi diversificarea numărului de locuri de muncă în zonele rurale”. 

Valoarea adaugată a măsurii MN 1 "Înfiinţarea de activităţi  nonagricole" este asigurată mai ales prin diversificarea activităţilor economice în zonele rurale si va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea teritoriului GAL MH. 

Impactul măsurii: stimularea activităților de producție, serviciilor, in special cele de turism si agroturism, sanitar-veterinare și medicale va creşte gradul de atractivitate al zonelor rurale, reducând astfel tendința rezidenților de a migra spre mediul urban în căutarea unor noi oportunități socio-economice, vor fi realizate cel putin 4 locuri noi de muncă, ceea ce va contribui la creşterea calităţii vieţii si la reducerea disparităţii urban-rural.   

Domeniile de diversificare acoperite în cadrul sub-măsurii sunt: 
· Activități de producție (ex: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, etc.);

· Activități meșteșugărești (activități de artizanat și alte activități tradiționale non-agricole (olărit, brodat, prelucrarea manuală a fierului, lânii, lemnului, pielii si alte activitati mestesugaresti recunoscute); 
· Activități turistice (ex: servicii turistice si agroturistice de cazare, servicii turistice de agrement și alimentație publică); in cazul serviciilor turistice și agroturistice de cazare vor fi permise următoarele investiții: extinderi și reabilitari de construcții existente, recompartimentări şi/sau modernizarea și dotarea spațiilor şi zonelor aferente desfășurării activităților"
· Furnizarea de servicii sociale: construcții industriale, extinderi și reabilitări de construcții existente, recompartimentări şi/sau modernizarea și dotarea spațiilor și zonelor aferente desfășurării activităților (ex: medicale, sociale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii in tehnologia informației și servicii informative; servicii tehnice, administrative, etc.); ".
· Fabricarea de peleți și brichete din biomasă

Capitolul 2 - PREZENTAREA MĂSURII MN1 / DI 6A - EURI
Contribuția publică totală a măsurii este de 157,387,33 de euro. Alocarea disponibila in cadrul prezentului apel de proiecte este de 78.693,66 euro.
Atentie: Pentru acest apel de selectie GAL MH stabileste unui prag de supracontractare pentru închiderea sesiunii (valoarea proiectelor depuse să fie de cel puțin 110% din valoarea alocării sesiunii), caz în care se poate reduce perioada minimă a sesiunii, dar nu mai puțin de 5 zile lucrătoare
Tip de sprijin: Sume forfetare care nu depășesc limitele cuantumului stabilite în PNDR pentru aceleași tipuri de operațiuni la care se aplică acest tip de sprijin. 
Sume (aplicabile) și rata sprijinului 
Sprijinul public nerambursabil va respecta prevederile R (CE) nr. 1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali.

Cuantumul sprijinului este de 39.346,83 de euro/proiect, indiferent de tipul de activitati eligibile propuse in cadrul proiectului. 
Sprijinul pentru înfiinţarea de activităţi nonagricole în zone GAL MH se va acorda, sub formă de primă, în două tranşe astfel:

        •
70% din cuantumul sprijinului la semnarea deciziei de finanțare;

        •   30% in cuantumul sprijinului se va acorda cu condiția implementării corecte a planului de afaceri, fără a depăși   termenul de finalizare a proiectelor (inclusiv efectuarea ultimei plăți) la data de 31.12.2025.

Perioada de implementare a Planului de Afaceri  (inclusiv efectuarea ultimei plăți) se va realiza pana la data de 31.12.2025, include controlul implementării corecte precum și plata ultimei tranșe.

În cazul neimplementării corecte a planului de afaceri, sumele plătite, vor fi recuperate  proporțional cu obiectivele nerealizate.
2.1 Cine poate beneficia de fonduri nerambursabile
Aria de aplicabilitate a măsurii: teritoriul GAL Microregiunea Hartibaciu, teritoriu compus din: Orasul Agnita si comunele: Alțîna, Bîrghiș, Brădeni, Bruiu, Chirpăr, Iacobeni, Marpod, Merghindeal, Mihăileni, Nocrich, Roșia, Șeica Mare, Șelimbăr, Vurpăr. 
Beneficiarii direcţi ai acestei măsuri sunt: 
· micro-întreprinderi și întreprinderi non-agricole mici existente și nou înființate din spațiul GAL MH;

· fermierii sau membrii unor gospodării agricole care își diversifică activitatea de bază agricolă prin dezvoltarea unei activități non-agricole în zona GAL MH în cadrul întreprinderii deja existente încadrabile în microîntreprinderi și întreprinderi mici, cu excepția persoanelor fizice neautorizate;

· Beneficiari direcţi prioritari: fermieri ce au accesat măsurile MA1, MA2 şi MA3 în cadrul SDL GAL MH 2014 - 2020.

Obs:  in cadrul microintreprinderilor si intreprinderilor non-agricole mici nou infiintate sunt incluse si cele cu o vechime de max. 3 ani fiscali consecutivi, care nu au desfasurat activitati pana la momentul depunerii acesteia (start-up).

Benficiarii indirecti ai măsurii o reprezintă populația teritoriul GAL MH, întreprinderi locale, turiștii care vizitează zona, APL prin nivelul crescut al veniturilor din impozite şi taxe.

În condițiile corespondenței Măsurii MN1 / DI 6A - EURI din SDL cu Măsura 6.2 din PNDR 2014-2020, este eligibil pentru finanțare solicitantul care propune realizarea de activități aferente mai multor coduri CAEN înregistrate la Registrul Comertului, autorizate/ neautorizate în conditiile Legii nr. 359/2004.

Pentru a fi eligibili solicitanții care la data depunerii Cererii de Finanțare aveau autorizat/autorizate codul/codurile CAEN propus/propuse prin proiect, au obligația de a depune o declarație întocmită și asumată prin semnătură de către un expert contabil, din care să reiasă faptul că întreprinderea nu a desfășurat niciodată activitatea/activitatile pentru care solicită finanțare.
Nu sunt eligibili solicitanţii ai căror asociaţi/acționari deţin părţi sociale în cadrul altor întreprinderi care îşi desfăşoară activitatea în baza aceluiaşi/acelorasi cod/coduri CAEN autorizat/autorizate la ONRC, ca cel/cele propus/propuse prin Planul de afaceri sau a unor coduri CAEN complementare acestuia/acestora, autorizate.

Nu sunt eligibili solicitanții în cadrul cărora se regăsesc asociaţi/acționari - persoane fizice rude de gradul I sau care sunt soț/soție cu asociati/actionari in cadrul altei intreprinderi care solicită în cadrul aceleiaşi sesiuni sau au beneficiat de sprijin financiar forfetar prin submăsura 6.2 PNDR sau prin Măsura MN1 / DI 6A – EURI din SDL pentru aceleași tipuri de activități sau activități complementare. 

În acest sens solicitanții vor declara că nu se află în această situație (bifă în Secțiunea F – a Cererii de finanțare) 

Sprijinul financiar forfetar pentru înființarea de activități nonagricole poate fi accesat o singură dată prin masura MN1 / DI 6A – EURI sau prin sub-masura 6.2 PNDR cu condiţia ca asociații/acționarii solicitantului să nu dețină această calitate în cadrul altor întreprinderi care au beneficiat de sprijin nerambursabil forfetar prin aceste submăsuri.

În situaţia solicitanților cu asociați/ acționari comuni doar un singur solicitant poate fi eligibil, o singură dată, pentru sprijin financiar nerambursabil forfetar în cadrul masurii MN1 / DI 6A - EURI si submasura 6.2 PNDR.

În cadrul unei sesiuni anuale un singur membru al unei gospodării agricole poate solicita sprijin pe masura MN1 / DI 6A  - EURI
Un singur membru al unei gospodării agricole poate beneficia de sprijin financiar nerambursabil forfetar pe masura MN1 / DI 6A - EURI pe intreaga perioada de programare 2014-2020 (bifă în Secțiunea F – a Cererii de finanțare).

Categoriile de beneficiari eligibili care pot primi fonduri nerambursabile sunt:

· Persoană fizică autorizată - înfiinţată în baza OUG nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările și completările ulterioare;
· Întreprindere individuală înfiinţată în baza OUG nr. 44/2008, cu modificările și completările ulterioare;
· Întreprindere familială înfiinţată în baza OUG nr. 44/2008 cu modificările și completările ulterioare;
· Societate în nume colectiv – SNC - înfiinţată în baza Legii societăților nr. 31/1990, republicata, cu modificările și completările ulterioare;
· Societate în comandită simplă – SCS - înfiinţată în baza Legii nr. 31/1990, republicata cu modificările şi completările ulterioare);
· Societate pe acţiuni – SA - înfiinţată în baza Legii nr. 31/ 1990, republicată cu modificarile şi completările ulterioare;
· Societate în comandită pe acţiuni – SCA înfiinţată în baza Legii nr. 31/1990, republicată cu modificările şi completările ulterioare;
· Societate cu răspundere limitată – SRL înfiinţată în baza Legii nr. 31/1990, republicata, cu modificările şi completările ulterioare;
· Societate comercială cu capital privat înfiinţată în baza Legii nr. 15/1990 privind reorganizarea unitatilor economice de stat ca regii autonome si societati comerciale, cu modificările şi completările ulterioare);
· Societate agricolă înfiinţată în baza Legii nr. 36/1991 privind societatile agricole si alte forme de asociere in agricultura cu modificările şi completările ulterioare;
· Societate cooperativă de gradul 1 înfiinţată în baza Legii nr. 1/2005 privind organizarea şi funcţionarea cooperaţiei, republicată, respectiv societăți cooperative meșteșugărești și societăți cooperative de consum care au prevăzute în actul constitutiv ca obiect desfășurarea de activităţi neagricole;
· Cooperativă agricolă de grad 1 înfiinţată în baza Legii cooperației agricole nr. 566/2004, cu modificările și completările ulterioare.
Solicitantul trebuie sa aiba capital 100% privat.

Solicitanţii eligibili trebuie să se încadreze în categoria:

-
Micro-întreprindere – maximum 9 salariaţi şi realizează o cifră de afaceri anuală netă sau deţin active totale de până la 2 milioane euro, echivalent în lei;

-
Întreprindere mică – între 10 şi 49 de salariaţi şi realizează o cifră de afaceri anuală netă sau deţin active totale de până la 10 milioane euro, echivalent în lei.

Dovada încadrării în categoria de micro-întreprindere sau întreprindere mică se face în baza Declarației privind încadrarea întreprinderii în categoria micro-întreprinderilor și după caz a întreprinderilor mici, în baza Calculului pentru întreprinderile partenere sau legate, completate în conformitate cu anexele Legii nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare.
!!! Nu sunt eligibile întreprinderile mijlocii și mari.
Datele utilizate pentru calculul numărului mediu de salariaţi, cifra de afaceri netă anuală şi activele totale sunt cele raportate în situaţiile financiare aferente exerciţiului financiar precedent, aprobate de adunarea generală a acţionarilor sau asociaţilor’’ conform art 6(1) al Legii nr. 346/2004.
Dacă la data întocmirii situaţiilor financiare anuale întreprinderea nu se mai încadrează în plafoanele stabilite la art. 3 şi 4, aceasta nu îşi va pierde calitatea de întreprindere mică, mijlocie sau micro-întreprindere decât dacă depăşirea acestor plafoane se produce în două exerciţii financiare consecutive.”, conform art. 6 (2) al Legii nr. 346/2004.

Pentru încadrarea în categoria de micro-întreprinderi, respectiv întreprindere mică, se va verifica condiția de întreprinderi legate sau partenere. 
În vederea identificării relației în care se află întreprinderea solicitantă cu alte întreprinderi, raportată la capitalul sau la drepturile de vot deţinute ori la dreptul de a exercita o influenţă dominantă, se vor respecta prevederile art. 4 din Legea nr. 346/2004.
Întreprinderile autonome, partenere si legate sunt definite la art. 4  din Legea nr. 346/2004 privind stimularea înfiinţării şi dezvoltării întreprinderilor mici şi mijlocii. O întreprindere nu poate fi considerată micro-întreprindere sau întreprindere mică dacă cel puţin 25% din capitalul social ori din drepturile de vot ale acesteia sunt controlate, direct sau indirect, în comun ori cu titlu individual, de către una sau mai multe organisme ori colectivităţi publice conform art. 4 al Legii nr. 346/2004.
Întreprindere autonomă - întreprinderea care deţine mai puţin de 25% din capitalul social sau din drepturile de vot (oricare dintre acestea este mai mare) în una ori în mai multe întreprinderi sau dacă una sau mai multe întreprinderi nu deţin mai mult de 25% din capitalul social sau din drepturile de vot ale întreprinderii în cauză.

Întreprindere parteneră - întreprinderea care nu este clasificată ca întreprindere legată şi între care există următoarea relaţie: întreprinderea (din amonte) deţine, individual sau în comun cu una ori mai multe întreprinderi legate, 25% sau mai mult din capitalul social ori din drepturile de vot ale unei alte întreprinderi (din aval). 

Întreprindere legată - întreprinderea care deţine peste 50% din capitalul social şi /sau drepturile de vot în structura altor întreprinderi, în amonte sau în aval, conform prevederilor art. 4 din Legea 346/2004 cu modificările și completările ulterioare. Calculul numarului mediu de salariati şi a cifrei de afaceri ai solicitantului se stabileşte conform precizărilor din Legea nr. 346/2004, art. 4.

Pentru o întreprindere nou înființată, numărul de salariați este cel declarat în Declarația privind încadrarea întreprinderii în categoria întreprinderilor mici și mijlocii și poate fi diferit de numărul de salariați prevăzut în proiect.

Important!!!!

În conformitate cu prevederile art. 60 din Regulamentul (UE) nr. 1306/2013, nu sunt eligibili beneficiarii care au creat în mod artificial condițiile necesare pentru a beneficia de finanțare în cadrul măsurilor PNDR 2014 –2020. În cazul constatării unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s-au efectuat plăți.
Dacă proiectul se află în sistem (solicitantul a mai depus același proiect și în cadrul altei măsuri din PNDR), acesta nu poate fi depus și la GAL.
De asemenea, dacă un solicitant are un proiect selectat pentru finanțare în aceeași sesiune anuală, dar nu a încheiat contractul cu AFIR, deoarece nu a prezentat în termen dovada cofinanțării și/sau proiectul tehnic, solicitate prin Notificarea privind semnarea contractului de finanțare, conform prevederilor HG nr. 226/2015, cu completările și modificările ulterioare, acesta poate depune doar în sesiunile lansate de GAL în anul următor.
Atenție! Termenul de finalizare a proiectelor (inclusiv efectuarea ultimei plăți) este pana la data de 31.12.2025 (cu respectarea instructiunilor de plata – anexa la Contractul de finantare, privind depunerea ultimei cereri de plata aferenta proiectului)

 Pentru proiectele care se supun ajutorului de minimis, contractarea se va efectua până la data de 31.12.2023.

2.2 Condiţii minime obligatorii pentru acordarea sprijinului

Condiții de eligibilitate conform  Fișei Măsurii MN1 / DI 6A – EURI din SDL GAL Microregiunea Hartibaciu:

· Solicitantul trebuie să se încadreze în categoria beneficiarilor eligibili;

· Solicitantul trebuie să prezinte un plan de afaceri;

· Obiectivul trebuie să se încadreze în cel puțin unul dintre tipurile de activități sprijinite prin sub-măsură;

· Sediul social și punctul/punctele de lucru trebuie să fie situate în spațiul GAL MH, iar activitatea va fi desfășurată în spațiul GAL MH;

· Implementarea planului de afaceri trebuie să înceapă în cel mult 9 luni de la data notificării de primire a sprijinului.

· Înaintea solicitării celei de-a doua tranșe de plată, solicitantul face dovada desfășurării activităților comerciale prin producția comercializată sau prin activitățile prestate, în procent de minim 15% din valoarea primei tranșe de plată (cerința va fi verificată în momentul finalizării implementării planului de afaceri);

· Este eligibil pentru finanțare solicitantul care propune realizarea de activități aferente unui cod CAEN  înregistrat la Registrul Comertului, autorizat/neautorizat în condiţiile Legii nr. 359/2004, doar dacă până la momentul depunerii Cererii de Finanțare nu a desfășurat activitatea aferentă codului CAEN  propus prin proiect. 

Conditiile de eligibilitate ale solicitantului:

· Solicitantul nu trebuie sa prezinte debite in Registrul debitorilor AFIR pentru Programul SAPARD si FEADR;
· Solicitantul (inclusiv asociatii / actionarii acestuia aflati in actionariatul altor persoane juridice) nu a depus mai mult de un proiect în cadrul acestei măsuri sau pentru acelasi tip de finantare prin sub-masura 6.2 – ”Sprijin pentru infiintarea de activitati neagricole in zonele rurale”;

· Solicitantul trebuie sa isi asume in totalitate angajamentele luate in Declaratia pe proprie raspundere sectiunea F din cererea de finantare;

· Solicitantul nu a desfasurat niciodata activitatea/activitatile pentru care solicita finantare;

· Solicitantul nu detine parti sociale in alte societati care isi desfasoara activitatea in baza aceluiasi acelorasi cod/coduri CAEN autorizat/autorizate la ONRC ca si cele propuse prin proiect, sau a unor coduri CAEN aferente unor activitati complementare autorizate la ONRC.
Conditii de eligibilitate:
a) Solicitantul trebuie să se încadreze în categoria beneficiarilor eligibili;

Îndeplinirea acestui  criteriu  se  va  demonstra  în  baza  documentelor  care atestă forma de  organizare  a  solicitantului  și/sau  a  verificărilor  în  ONRC  a  însușirii  obligațiilor  și  angajamentelor  menționate  în  Formularul Cererii de finantare,  a  prevederilor  din  Planul  de  afaceri, a Declarațiilor  specifice: 

· Declarație  privind  încadrarea  întreprinderii  în  categoria întreprinderilor  mici  și  mijlocii, 

·  Declarație  pe  propria  răspunere  a  solicitantului  privind respectarea regulii de cumul a ajutoarelor de minimis, 

· Declarație pe proprie răspundere a solicitantului  privind  neîncadrarea  în  categoria  firmelor  în  dificultate; 

· situații/declarații financiare (după caz), alte documente (după caz).

Este eligibil pentru finanțare solicitantul care propune realizarea de activități aferente unui cod CAEN  înregistrat la Registrul Comertului, autorizat/neautorizat în condiţiile Legii nr. 359/2004, doar dacă până la momentul depunerii Cererii de Finanțare nu a desfășurat activitatea aferentă codului CAEN  propus prin proiect.

b) Solicitantul trebuie să prezinte un plan de afaceri;

Implementarea planului de afaceri trebuie să înceapă în cel mult 9 luni de la data notificării de primire a sprijinului. 

Toate cheltuielile propuse în Planul de afaceri, inclusiv capitalul de lucru, capitalizarea întreprinderii şi activităţile relevante pentru implementarea corectă a Planului de afaceri aprobat, sunt eligibile, cu respectarea prevederilor Ordinului MADR nr. 1.731/2015, cu modificările și completările ulterioare.

PLANUL DE AFACERI se completează utilizând Anexa „Planul de afaceri” de la Cererea de finanțare și va include cel puțin următoarele:

Titlul proiectului, data întocmirii acestuia;


Prezentarea situației economice inițiale a solicitantului (de ex. datele solicitantului, aria de cuprindere a activității, forma juridică a solicitantului, abilități profesionale, istoricul întreprinderii, facilități de producție, dotarea);


Prezentarea etapelor pentru dezvoltarea noilor activităţi ale solicitantului (planificarea îndeplinirii acestora, riscurile de implementare, standarde și norme europene legate de protecția muncii și de mediu);


Prezentarea obiectivelor – (general, obligatoriu de îndeplinit și cele specifice) - care se intenţionează a fi atinse prin realizarea investiţiilor propuse prin planul de afaceri ;


Prezentarea detaliată a acțiunilor şi resurselor aferente (materiale, umane şi financiare) necesare pentru atingerea obiectivelor si dezvoltarea activităţilor beneficiarului, cum ar fi investiţiile, formarea sau consilierea, care să contribuie la dezvoltarea activităţilor întreprinderii, inclusiv crearea sau dezvoltarea de noi abilităţi/competenţe ale angajaţilor.

Obiectivul obligatoriu de îndeplinit constă în dovada desfășurării activităților comerciale în cadrul proiectului: documente aferente producţiei/serviciilor comercializate sau a activităţilor prestate. Pentru acest obiectiv solicitantul stabilește un procent de comercializare a productiei/serviciilor de minimum 15% din valoarea primei tranșe de plată. Acesta trebuie realizat până cel târziu la depunerea celei de-a doua cereri de plată.

Prin acțiunile propuse în Planul de afaceri trebuie să se asigure fezabilitatea proiectului și continuitatea activității după încetarea acordării sprijinului, pe toată perioada de execuție și monitorizare a proiectului.

La depunerea celei de-a doua cereri de plată, beneficiarul trebuie să facă dovada desfăşurării activităţilor comerciale prin realizarea procentului stabilit pentru obiectivul obligatoriu de îndeplinit. Cerința va fi verificată în momentul finalizării implementării Planului de afaceri.
In situația în care la verificare se constată faptul că producţia comercializată sau activităţile prestate de către solicitant nu respectă procentul propus de beneficiar, se procedează în funcție de situație, astfel:

1. Dacă procentul realizat se menține în cerințele prevăzute la CS4, suma aferentă procentului nerealizat (diferenta intre procentul propus de beneficiar in Planul de afaceri si procentul realizat) se reţine din cea de-a doua tranșă de plată. Pentru calculul sumei de reţinut, procentul nerealizat se aplică la intreaga valoare a sprijinului contractat. În cazul în care diferența este mai mare decât cea de-a doua tranșă de plată, se constituie, în completare, un debit de recuperat din prima transă de plată. 

2. Dacă procentul realizat nu se menține în cerințele prevăzute la CS4, punctajul se recalculează și pot exista următoarele situații:

 a. Proiectul ar fi fost selectat - punctajul recalculat este mai mare decat punctajul ultimului proiect selectat in sesiunea respectivă - suma aferentă diferenței procentului nerealizat (diferenta intre procentul propus de beneficiar in Planul de afaceri si procentul realizat) se reţine din cea de-a doua tranșă de plată. Pentru calculul sumei de reţinut, procentul nerealizat se aplică la intreaga valoare a sprijinului contractat. În cazul în care diferența este mai mare decât cea de-a doua tranșă de plată, se constituie, în completare, un debit de recuperat din prima transă de plată; 

b. Proiectul nu ar fi fost selectat – punctajul recalculat este mai mic decat procentul ultimului proiect selectat în sesiunea respectivă, - prima tranșă de plată va fi recuperată integral și, implicit, tranșa a doua de plată nu se va mai acorda. 

Obiectivele specifice sunt minimum 2 - maximum 5 iar ponderile aferente fiecăruia sunt de minimum 20% și vor fi stabilite în funcție de importanța acestora la realizarea obiectivului general propus prin proiect.

Atenție!

· Suma procentelor tuturor obiectivelor specifice trebuie să fie 100%.

· În cadrul obiectivelor specifice nu se poate include obiectivul obligatoriu de îndeplinit (comercializarea sau prestarea activităților).

· Consultanța și achiziția de teren NU pot fi obiective specifice, ci acțiuni în cadrul unui obiectiv specific.

· În situația în care la data solicitării celei de-a doua tranșe de plată se constată neîndeplinirea unuia/ mai multor obiective specifice prevăzute în Planul de afaceri, AFIR va proceda la recuperarea unei sume, proporțional cu ponderea aferentă obiectivului / obiectivelor nerealizate (se aplică la întreaga valoare a sprijinului).

Se va avea în vedere ca la întocmirea PA și implementarea acestuia, cheltuielile operaționale propuse (salarii, materii prime, materiale consumabile, alte cheltuieli cu capitalul de lucru), să deservească exclusiv activitatile propuse în PA și să concure la îndeplinirea și realizarea PA.

Pentru desfășurarea activităților propuse prin proiect solicitantul trebuie să asigure infrastructura necesară (echipamente, utilaje, dotări, teren construit/ neconstruit etc) și, în secundar, poate să asigure capitalul de lucru (achiziție materii prime, materiale etc). Se va asigura continuitatea activităților finanțate prin proiect după acordarea celei de a doua tranșe de plată.

Modificarea Planului de afaceri 

Beneficiarul poate solicita modificarea Planului de afaceri de cel mult două ori în perioada de implementare a acestuia, în baza unei justificări fundamentate, care să nu conducă la modificarea obiectivului obligatoriu, afectarea obiectivului general si a criteriilor de eligibilitate sau sa modifice criteriile de selecție sub limita de punctaj care a determinat selectia proiectului. Modificarea amplasamentului se poate realiza numai o singură dată in cadrul aceluiasi UAT, in conditiile mentinerii criteriilor de eligibilitate si de selectie. Modificarea amplasamentului se poate face numai pentru proiectele care nu presupun lucrări de construcții – montaj. De asemenea, se pot modifica procentele aferente obiectivelor specifice cu maximum 10%, fără eliminarea acestora și cu menținerea nivelului minim de 20% aferent fiecărui obiectiv specific (de exemplu: un procent de 25% aferent unui obiectiv specific poate să crească cu 10% , ajungând la 35% dar nu poate scădea mai mult de 20%). 

Cu titlu de exemplu, se acceptă modificarea acțiunilor (prin eliminare sau adăugare) și a procentelor aferente obiectivelor specifice, cu condiția să nu se aducă atingere procentului minim al obiectivului obligatoriu și afectarea obiectivului general. Face excepție achiziția de teren ca acțiune în cadrul unui obiectiv specific.

În perioada de valabilitate a contractului de finanțare, pot fi modificate procentele obiectivelor specifice pe care solicitantul se angajează să le realizeze în cadrul Planului de afaceri cu conditia mentinerii procentului minim al obiectivului obligatoriu si mentinerea criteriilor de eligibilitate si a criteriilor de selectie peste punctajul in baza caruia a fost selectat.

Atenție! Dacă solicitantul a beneficiat de servicii de consiliere prin Măsura 02 PNDR – aceste servicii nu vor mai fi incluse în Planul de afaceri. 

La depunerea celei de-a doua cereri de plată, beneficiarul trebuie să facă dovada desfăşurării activităţilor comerciale prin realizarea procentului stabilit pentru obiectivul obligatoriu de îndeplinit. Cerința va fi verificată în momentul finalizării implementării Planului de afaceri.

Perioada de implementare a proiectului (a planului de afaceri) nu va depasi data de 31.12.2025 inclusiv efectuarea ultimei plati;.

Data deciziei de acordare a sprijinului reprezinta data semnarii Contractului de Finantare

Perioada de monitorizare a proiectului este de 3 ani de la data efectuării ultimei plăți efectuate de către Autoritatea Contractantă

c) Proiectul prevede acordarea sprijinului in cel putin doua rate, fara a depasi termenul prevazut in decizia de finantare.
In Planul de Afaceri se menționează acordarea sprijinului în cel puțin două rate fara a depasi termenul prevazut in decizia de finantare. Plata ultimei rate, în cazul ajutoarelor pentru demararea unei activități neagricole în zonele rurale și pentru începerea activității acordate pentru dezvoltarea micilor exploatații agricole este condiționată de implementarea corectă a planului de afaceri.
d) Obiectivul trebuie să se încadreze în cel puțin unul dintre tipurile de activități sprijinite prin măsură;

Activitățile pentru care se solicită finanțare prin masura MN1 / DI 6A – EURI trebuie să se regăsească în Lista codurilor CAEN eligibile (Anexa 7 la Ghidul solicitantului).

Sprijinul se acordă pentru îndeplinirea obiectivelor specifice care conduc la realizarea obiectivului general al proiectului și care se regăsesc în Planul de afaceri.
Toate cheltuielile propuse în Planul de afaceri, inclusiv capitalul de lucru, capitalizarea întreprinderii şi activităţile relevante pentru implementarea corectă a Planului de afaceri aprobat, corespunzatoare activitatilor codurilor CAEN din cererea de finantare, sunt eligibile, indiferent de natura acestora, cu excepția achiziţionării de vehicule pentru transportul rutier de mărfuri, cu respectarea prevederilor Ordinului MADR nr. 1.731/2015, cu modificările și completările ulterioare.

Sprijinul financiar se va acorda avand in vedere cel mai mic plafon aferent activitatilor codurilor CAEN finantate prin proiect.

e) Sediul social și punctul/punctele de lucru trebuie să fie situate în spațiul GAL MH, iar activitatea va fi desfășurată în spațiul GAL MH;

Sediul social și punctul/punctele de lucru trebuie să fie situate în teritoriul GAL MH, iar activitatea propusă prin proiect va fi desfășurată în teritoriul GAL MH. 
f) Implementarea planului de afaceri trebuie să înceapă în cel mult 9 luni de la data notificarii de primire a sprijinului;

Beneficiarul se va obliga prin Declaratia F din cadrul Cererii de finantare ca va demara implementarea Planulului de afaceri in termen de cel mult 9 luni de la data semnarii contractului de finantare. 

g) Înaintea solicitării celei de-a doua tranșe de plată, solicitantul face dovada desfășurării activităților comerciale prin producția comercializată sau prin activitățile prestate, în procent de minim 15% din valoarea primei tranșe de plată (cerința va fi verificată în momentul finalizării implementării planului de afaceri);

Beneficiarul se va obliga prin Declaratia F din cadrul Cererii de finantare ca inaintea solicitarii celei de-a doua transa de plata va îndeplini condiţia privind comercializarea produselor/prestarea serviciilor în procent minim de 15% din valoarea primei tranşe de plată.

h) Este eligibil pentru finanțare solicitantul care propune realizarea de activități aferente unui cod CAEN  înregistrat la Registrul Comertului, autorizat/neautorizat în condiţiile Legii nr. 359/2004, doar dacă până la momentul depunerii Cererii de Finanțare nu a desfășurat activitatea aferentă codului CAEN  propus prin proiect. 

Beneficiarul se va obliga prin Declaratia F din cadrul Cererii de finantare ca nici unul dintre asociați / acționari nu a desfășurat aceeași activitate sau activități complementare cu activitatea  aferentă codului CAEN propus în cererea de finanțare, sub nicio formă de organizare autorizată si ca asociații/acționarii acestuia nu dețin părți sociale în cadrul altor întreprinderi care își desfășoară activitatea în baza aceluiași  cod CAEN autorizat la ONRC, ca și cel propus prin Planul de afaceri sau a unor coduri CAEN complementare acestuia, autorizate.

2.3 Tipuri de actiuni si costuri eligibile
Actiunile eligibile sunt:

· Activități de producție (ex: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, etc.);

· Activități meșteșugărești (activități de artizanat și alte activități tradiționale non-agricole (olărit, brodat, prelucrarea manuală a fierului, lânii, lemnului, pielii si alte activitati meșteșugărești recunoscute);

· Activități turistice (ex: servicii turistice si agroturistice de cazare, servicii turistice de agrement și alimentație publică); in cazul serviciilor turistice și agroturistice de cazare vor fi permise următoarele investiții: extinderi și reabilitari de construcții existente, recompartimentări şi/sau modernizarea și dotarea spațiilor şi zonelor aferente desfășurării activităților"

· Furnizarea de servicii sociale:  construcții industriale, extinderi și reabilitări de construcții existente, recompartimentări şi/sau modernizarea și dotarea spațiilor și zonelor aferente desfășurării activităților (ex: medicale, sociale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii in tehnologia informației și servicii informative; servicii tehnice, administrative, etc.); 

· Fabricarea de peleți și brichete din biomasă

Achiziţionarea de terenuri nu poate reprezenta un scop în sine, realizabil prin accesarea acestei măsuri, iar Suma publică nerambursabilă utilizată pentru achiziționarea terenului construit/neconstruit este acceptată în limita a 10% din valoarea sprijinului acordat.

Activitățile pentru care se solicită finanțare prin masura MN1 / DI 6A – EURI trebuie să se regăsească în Lista codurilor CAEN eligibile pentru finantare in cadrul masurii MN1 (Anexa 7 la Ghidul solicitantului). 

Sprijinul se acordă pentru îndeplinirea obiectivelor specifice care conduc la realizarea obiectivului general al proiectului și care se regăsesc în Planul de afaceri. 

Toate cheltuielile propuse în Planul de afaceri, inclusiv capitalul de lucru, capitalizarea întreprinderii şi activităţile relevante pentru implementarea corectă a Planului de afaceri aprobat, corespunzatoare activitatilor codurilor CAEN din cererea de finantare, sunt eligibile, indiferent de natura acestora, cu excepția achiziţionării de vehicule pentru transportul rutier de mărfuri, cu respectarea prevederilor Ordinului MADR nr. 1.731/2015, cu modificările și completările ulterioare. 

Sprijinul financiar se va acorda avand in vedere cel mai mic plafon aferent activitatilor codurilor CAEN finantate prin proiect. 

Condiții speciale pentru eligibilitatea anumitor tipuri de cheltuieli:

1. Cheltuieli cu achiziţia de terenuri

Având în vedere obiectivele masurii MN1 / DI 6A - EURI, care vizează diversificarea economiei rurale prin creșterea numărului de micro-întreprinderi şi întreprinderi mici în sectorul neagricol, crearea de servicii şi locuri de muncă în spaţiul rural, precum şi încurajarea menţinerii şi dezvoltării activităţilor meşteşugăreşti tradiţionale, achiziţionarea de teren nu poate reprezenta un scop în sine, realizabil prin accesarea acestei măsuri.

În vederea prevenirii utilizării alocării financiare preponderent pentru achiziţionarea de teren construit/neconstruit, această acţiune este admisă cu îndeplinirea cumulativă a următoarelor cerinţe:

· Suma publică nerambursabilă utilizată pentru achiziționarea terenului construit/neconstruit este acceptată în limita a 10% din valoarea sprijinului acordat,
· În Planul de afaceri se demonstrează necesitatea achiziţionării terenului în vederea dezvoltării afacerii şi realizării obiectivului general al proiectului;
· Achiziţia de teren reprezintă o acţiune în cadrul unui obiectiv specific al Planului de afaceri.

În cazul în care prin proiect, solicitantul propune achiziție de teren, în Planul de afaceri se va menţiona obligatoriu localitatea (nivel de UAT comuna) în care va fi achizitionat terenul aferent realizarii activităților propuse prin proiect; solicitantul/ beneficiarul este obligat sa implementeze proiectul în localitatea respectiva, menționată în Planul de afaceri, sub sancțiunea rezilierii proiectului.

Achiziționarea unei construcții poate fi eligibilă numai împreună cu terenul aferent, valoarea totală teren + construcție trebuie să se încadreze în limita a 10% din valoarea sprijinului acordat.

Nu se acceptă achiziția apartamentelor/ birourilor in spații rezidențiale, respectiv, de birouri.

Dacă la verificarea celei de-a doua tranșe de plată se constată faptul ca suma publică nerambursabilă utilizată pentru achiziția terenului construit/ neconstruit este mai mare de 10% din valoarea nerambursabilă aferentă obiectivelor îndeplinite (calculată conform procentelor), cea de-a doua tranșă de plată va fi diminuată cu diferența până la suma acceptată.

În cazul în care diferența este mai mare decât cea de-a doua tranșă de plată, se constituie, în completare, un debit de recuperat din prima transă de plată.

2. Cheltuieli cu mijloacele de transport specializate acceptate pentru finantare:
· Ambulanța umana;
· Autospeciala pentru salubrizare;
· Masina specializata pentru intervenții, prevazuta cu nacelă pentru execuția de lucrări la înalțime;
· Autocisternă pentru produse nealimentare (doar autocisternă pe autoşasiu - exclus cap tractor și remorca autocisterna sau una din ele separat)
· Mașina de măturat carosabilul;
· Auto betonieră;
· Autovidanjă;
· Utilaj specializat pentru împrăștiere material antiderapant (este eligibil doar dacă echipamentul este montat direct pe autoșasiu, fară a putea fi detașat);
· Mijloc de transport de agrement (ex.: ATV, biciclete, trotinete etc.).
Ambulanța veterinară, mașina de transport funerar sunt eligibile cu îndeplinirea cumulativă a următoarelor condiţii:

· mijlocul de transport să fie încadrat în categoria N1 sau N2 cu maximum 3 locuri și 2 uși de acces în cabină;

· să fie modificat constructiv și omologat R.A.R. ca autovehicul special/ specializat pentru activitatea propusă prin proiect, cu excepția ambulanțelor veterinare

· în cazul ambulanțelor veterinare, omologarea RAR se obține în baza unui aviz emis de Colegiul Medicilor Veterinari care atestă că autovehiculul este dotat conform Hotarârii Consiliului Național 2016; RAR va face mențiunea „echipare specifică intervenții medicină veterinară”

· în cartea de identitate a vehiculului trebuie înregistrată mențiunea specială din care să reiasă modificarea de structură, conform cerințelor autorității publice de resort și legislației în vigoare.

· mijlocul de transport nu va fi folosit pentru alte activități, cu excepția celor propuse prin proiect.

Mijloacele de transport de mai sus trebuie să fie compacte, specializate şi să deservească exclusiv activităţile propuse prin proiect. Nu se acceptă mijloace de transport de tip tractor/ cap tractor cu remorcă/ semiremorcă (capul tractor poate fi folosit și pentru alte tipuri de activități).

Se va aduce obligatoriu omologarea RAR la ultima tranșă de plată.

Tipurile de ambarcațiuni ce pot fi achiziționate:

a) bărci cu rame, canotci, caiace, canoe, bărci cu vele

b) ambarcațiuni sportive de agrement cu mecanism de propulsare cu pedale (hidrobiciclete)

c) ambarcatiuni de agrement autopropulsate tip barcă cu motor și barca cu vele si motor destinate transportului turistilor conform HG 2195/2004 privind stabilirea condițiilor de introducere pe piata și/ sau punere în funcțiune a ambarcațiunilor de agrement și cu acordul custodelui, în cazul ariilor naturale protejate.

Atenție: Tipurile de ambarcatiuni mentionate la punctele a), b),c) vor fi achizitionate doar în scop de agrement!

În cazul proiectelor prin care se propune achiziția de echipamente de agrement (ex.: arc, echipament Paintball, echipamente gonflabile etc.) solicitantul/ beneficiarul are obligația de a utiliza echipamentele achizitionate numai în scopul deservirii obiectivelor propuse prin proiect și numai în aria geografică descrisă în Planul de afaceri (aflata in teritoriul GAL MH).
În cazul în care în perioada de valabilitate a Contractului de finanțare (inclusiv în perioada de monitorizare) se constata utilizarea mijloacelor de transport și a echipamentelor de agremenent în afara ariei descrise, va fi recuperat întregul ajutor financiar plătit până la data respectivă și nu se va mai efectua nici o plată ulterioară.

Atenție! În cadrul proiectelor care vizează activități în cadrul CAEN 5530 – Parcuri pentru rulote, camping și tabere, pentru construire căsuțe capacitatea de cazare construita/modernizată prin proiect se va limita la capacitatea maximă de cazare de 3 - 4 locuri/ căsuță, fără a fi limitat numărul căsuțelor, iar pentru bungalow uri - se acceptă construirea unui singur bungalow cu o capacitate de cazare de maximum 8 camere (16 locuri de cazare). Structurile dezvoltate prin proiecte finanțate pe acest cod CAEN trebuie să respecte prevederile aplicabile OANT 65/2013, inclusiv definițiile și criteriile minime obligatorii prevazute în Anexa 1(6) a acestui act normativ.

Taberele pentru pescuit și vânătoare nu sunt eligibile.

Pentru proiectele prin care se propun venituri din organizare de tabere, grupurile de turiști vor fi cazate în căsuțe sau bungalow.

2.4 Tipuri de costuri neeligibile

Nu sunt eligibile:

· În ariile naturale protejate nu sunt eligibile echipamentele de agrement autopropulsate.
· Nu sunt eligibile in cadrul service-urilor mobile, autoutilitarele si autovehiculelel de tip VAN.
· cheltuielile cu achiziţionarea de utilaje şi echipamente agricole aferente activităţii de prestare de servicii agricole, în conformitate cu Clasificarea Activităţilor Economice Naţionale, precum şi producerea şi comercializarea produselor din Anexa I la Tratat;
· cheltuielile  aferente  domeniilor  exceptate  în  conformitate  cu  prevederile Ordinului  MADR nr.  1731/2015, cu modificările și completările ulterioare

· cheltuieli cu achiziţionarea de vehicule pentru transportul rutier de mărfuri, autoturisme sau autovehicule de transport persoane.

2.5 Principii si criterii de selecţie ale proiectului

Pentru această măsură pragul minim este de 25 puncte şi reprezintă pragul sub care niciun proiect nu poate intra la finanțare. Cererile de finanțare care au punctajul estimat (auto-evaluare/pre-scoring) mai mic decât pragul de calitate nu pot fi depuse.

Înainte de depunerea cererii de finanțare solicitantul realizează autoevaluarea (prescoring-ul) acesteia, ceea ce presupune estimarea punctajului în mod cât mai obiectiv și înscrierea acestuia în Cererea de finanțare, la secţiunea A „Date despre tipul de proiect şi beneficiar”.

În situaţia în care, proiectele al căror punctaj va scădea în urma evaluării GAL MH sau AFIR sub pragul de calitate corespunzător vor fi declarate neconforme.
Punctajul proiectului se calculează în baza următoarelor principii şi criterii de selecţie:

	Nr. crt.
	Principii si criterii de selectie
	Punctaj

	1
	CS 1 - Principiul diversificării activității agricole a fermierilor/membrilor gospodăriei agricole către activități non agricole
	Maxim 5 puncte

	2
	CS 2 - Principiul prioritizării sectoarelor cu potențial de creștere (textile și pielărie, industrii creative și culturale, inclusiv meșteșuguri, activităţi de servicii în tehnologia informației, agroturism, servicii pentru populația din teritoriul GAL MH)
	Maxim 30 puncte

	
	CS 2.1 Proiecte ce vizeaza mentinerea si dezvoltarea activitatilor mestesugaresti traditionale
	30 puncte

	
	CS 2.2 Proiecte ce vizeaza activitati de productie
	30 puncte

	
	CS 2.3 Proiecte ce vizeaza activitati agroturistice
	25 puncte

	
	CS 2.4 Proiecte ce vizeaza sectoarele cu potential de crestere conform Lista CAEN eligibile aferenta masurii MN1 (cu exceptia activitatilor mestesugaresti, de productie si de agroturism care sunt punctate separat)
	25 puncte

	
	CS 2.5 Proiecte care vizeaza activitati turistice (pensiuni, centre recreere, etc) cu exceptia activitatilor agroturistice (care sunt punctate separat)
	25 puncte

	
	CS 2.6 Proiecte care vizeaza celelate activitati din Lista CAEN eligibile aferenta masurii MN1, daca nu se incadreaza sectoarele cu potential de crestere 
	10 puncte

	3
	CS 3 - Principiul stimulării activităților turistice în sensul prioritizării activităților agroturistice desfășurate în zonele cu potențial turistic ridicat/ destinații ecoturistice/ arii naturale protejate, care au fost stabilite în conformitate cu Ordonanța de Urgență nr. 142/2008 privind aprobarea Planului de amenajare a teritoriului național
	Maxim 20 puncte

	
	CS 3.1 Proiecte ce vizeaza investitii in agroturism (pensiuni agroturistice si/sau servicii de agrement) in zonele cu potential turistic ridicat (UAT-urile in care se propune realizarea proiectului se regasesc in Lista comunelor cu potential turistic ridicat Anexa 9 din cadrul masurii MN1)
	10 puncte

	
	CS 3.2 Proiecte care includ activitati turistice de agrement ce vor fi desfasurate in zonele cu destinatii ecoturistice sau in arii naturale protejate (Anexa 11)
	10 puncte

	4
	CS 4 – Principiul complementaritatii: sprijinirea cu prioritate a beneficiarilor ce au accesat masurile MA1, MA2 si MA3 finantate prin SDL GAL MH 2014-2020
	Maxim 5 puncte

	
	CS 4.1 - Beneficiarul a mai accesat una dintre masurile MA1, MA2 sau MA3 finantate prin SDL GAL MH 2014-2020
	5 puncte

	5
	CS 5 - Principiul stimulării unui nivel ridicat de calitate al planului de afaceri, care va fi stabilit în funcție de producția comercializată sau activitățile prestate, în procent de peste 15% din valoarea primei tranșe de plată
	Maxim 25 puncte

	
	CS 5.1 Proiecte care prevad in planul de afaceri productie comercializata sau activitati prestate intr-un procent mai mare de 35% din valoarea primei transe de plata. 
	25 puncte

	
	CS 5.2 Proiecte care prevad in planul de afaceri productie comercializata sau activitati prestate intr-un procent mai mare de 25% si pana la 35% din valoarea primei transe de plata
	15 puncte

	
	CS 5.3 Proiecte care prevad in planul de afaceri productie comercializata sau activitati prestate intr-un procent mai mare de 15% si pana la 25% din valoarea primei transe de plata
	5 puncte

	6
	CS 6– Principiul crearii locurilor de munca
	Maxim 10 puncte

	
	CS 6.1 Proiectul prevede crearea a cel putin 2 locuri de munca 
	10 puncte

	
	CS 6.2 Proiectul prevede crearea a unui loc de munca
	5 puncte

	7
	CS 7 – Principiul prioritizarii serviciior turistice si agroturistice in zone in care infrastrucura turistica similara investitiei propuse lipseste sau este deficitara
	Maxim 5 puncte

	
	TOTAL
	100 PUNCTE


Evaluarea criterilor de selectie se va face conform metodologiei pentru evaluarea criteriilor de selectie.
Punctajul estimat (autoevaluare, prescoring) se va face pe propria răspundere a beneficiarului.
Pentru acordarea punctajului aferent CS 1, fermierul (persoana neautorizată)/ membrul unei gospodării agricole/intreprindere existenta (cel putin PFA), trebuie să fi desfășurat activitate agricolă cel puțin 12 luni consecutive înaintea depunerii Cererii de finanțare verificarile vizând:

· Exploataţia agricolă trebuie să fie înregistrată obligatoriu în Registrul Unic de Identificare – APIA și /sau în Registrul agricol și/ sau în Registrul exploatațiilor – ANSVSA cu minimum 12 luni consecutive înaintea depunerii Cererii de finanțare; Exploatatia se gaseste în UAT-ul în care va realiza investiția sau în UAT-uri limitrofe acesteia.

· Situații financiare sau Declaratie speciala 200/ Declarație privind veniturile din activități agricole 221 și Declarație întocmită și asumată prin semnătură de către un expert contabil din care sa reiasă că solicitantul în anul precedent depunerii Cererii de finanțare a obținut venituri de exploatare, iar veniturile din activitățile agricole reprezintă cel puțin 50% din total venituri din exploatare ale solicitantului (numai pentru întreprinderi existente).

Pentru acordarea punctajului aferent CS 2, în cazul codurilor CAEN pentru care sunt prioritizate meșteșugurile, se primeste punctajul aferent numai dacă toate produsele finite sunt obținute ca urmare a unei activități meșteșugărești sau sunt prelucrate prin activități meșteșugărești (ex: mobila pictată manual), conform definitiei din Ghidul Solicitantului pentru MN1.
La depunerea Cererii de finanțare, solicitantul trebuie să fie înregistrat la ONRC ca micro-întreprindere/ întreprindere mică cu sediul social și punctul de lucru (dacă este cazul) pentru care se solicită finanțare, în teritoriul GAL MH.

Sunt eligibile proiectele care propun activitati aferente mai multor coduri CAEN unui singur cod CAEN până la maximum 5 (cinci), în situația în care solicitantul propune realizarea de activități aferente mai multor coduri CAEN, acestea trebuie să se completeze, dezvolte sau să se optimizeze reciproc.

În cazul în care prin proiect sunt propuse activități complementare aferente mai multor coduri CAEN, care ar primi punctaje diferite la oricare dintre criteriile de selectie, proiectul va primi punctajul cel mai mic aferent acelui criteriu.

La principiul de selecție CS 3 Principiul stimulării activităților turistice în sensul prioritizării activităților turistice desfășurate în zonele cu potențial turistic ridicat/ destinații ecoturistice/ zonele cu arii naturale protejate, punctajele pe CS 3.1 și CS 3.2 se pot acorda cumulativ în cazul în care proiectele îndeplinesc condițiile aferente acestor criterii.
Vor fi punctate la CS 3.1. proiectele care se dezvoltă în zone cu potențial turistic ridicat, dar insuficient dezvoltate din punct de vedere turistic, în conformitate cu Ordonanţa de Urgenţă nr. 142 din 28 octombrie 2008 privind aprobarea Planului de amenajare a teritoriului național Secţiunea a VIII - a - zone cu resurse turistice, cu modificările și completările ulterioare, precum și a metodologiei de acordare a punctajului total aferent potențialului de dezvoltare turistică (evaluare finală).
PRECIZĂRI CU PRIVIRE LA STRUCTURILE DE PRIMIRE TURISTICE – DE TIPUL PENSIUNILOR AGROTURISTICE. 

· Beneficiarul/solicitantul trebuie să desfăşoare o activitate agricolă – creșterea animalelor, cultivarea diferitelor tipuri de plante, livezi de pomi fructiferi - la momentul depunerii cererii de finanțare. După încheierea contractului de finanțare, beneficiarul poate renunța la activitatea agricolă cu condiția desfășurării unei activități meșteșugărești cu atelier de lucru, din care rezultă diferite articole de artizanat (pentru a respecta prevederile OANT 65/2013).

·  În cazul start-up-urilor, activitatea agricolă poate fi dovedita de asemenea si in cazul in care actionarul majoritar absolut (care detine minimum 50%+1 din actiunile/partile sociale ale solicitantului) a desfăşurat activitate agricolă la momentul depunerii Cererii de finanțare; 

· Exploatația agricolă aferentă agropensiunii trebuie să fie amplasată pe raza aceleiași unități administrativ – teritoriale (comună) cu amplasamentul pe care se va realiza și investiția (în conformitate cu prevederile Ordinului ANT nr 65/2013, cu modificările și completările ulterioare); 

· Structurile de primire turistice cu funcțiuni de cazare de tipul pensiunilor agroturistice trebuie să îndeplinească criteriile minime obligatorii prevăzute în Ordinul președintelui Autorității Naționale pentru Turism (ANT) nr. 65/2013, cu modificările și completările ulterioare. Nivelul de confort şi calitatea serviciilor propuse prin proiect trebuie să îndeplinească criteriile minime obligatorii pentru pensiuni agroturistice clasificate la minimum o margaretă; 

· Pensiune agroturistică este o structură de primire turistică, având o capacitate de cazare de până la 8 camere, funcţionând în locuinţele cetăţenilor sau în clădire independentă, care asigură în spaţii special amenajate cazarea turiştilor şi condiţiile de pregătire şi servire a mesei, precum şi posibilitatea participării la activităţi gospodăreşti sau meşteşugăreşti. 

· În pensiunile agroturistice, turiştilor li se oferă masa preparată din produse naturale, preponderent din gospodăria proprie sau de la producători autorizaţi de pe plan local iar gazdele se ocupă direct de primirea turiştilor şi de programul acestora pe tot parcursul sejurului pe care îl petrec la pensiune. La cea de-a doua tranșă de plată beneficiarii vor depune obligatoriu Autorizatia sanitar-veterinară. 

· Pe toată perioada de valabilitate a contractului, în cadrul pensiunilor agroturistice se va desfăsura cel puțin o activitate legată de agricultură, creșterea animalelor, cultivarea diferitelor tipuri de plante, livezi de pomi fructiferi sau o activitate meșteșugărească, cu atelier de lucru, din care rezultă diferite articole de artizanat. 

Atenție! Prognoza de venituri trebuie sa reflecte veniturile din activitatile aferente codului/ codurilor CAEN pentru care se solicita finantare, așa cum este specificat și în titlul sectiunii din Planul de Afaceri respectiv Prognoza veniturilor si evolutia activitatii propuse prin proiect. 

În cazul în care, în prognoza de venituri sunt incluse venituri și din alte activități aferente unor coduri CAEN pentru care nu se solicită finanțare în proiect, la evaluarea proiectelor aceste venituri nu vor fi luate în considerare pentru calculul procentului de minim 15% . 

Totodată, aceste venituri nu vor fi luate în considerare nici în calculul procentelor pentru punctarea în cadrul Principiului de selectie CS 4, respectiv Principiul stimulării unui nivel ridicat de calitate al planului de afaceri, care va fi stabilit în funcție de producția comercializată sau activitățile prestate, în procent de peste 15% din valoarea primei tranșe de plata.

· Schimbarea destinației unei locuințe în structură de primire turistică de tipul pensiune agroturistica este considerată investiţie nouă; 

· Pentru investiţiile noi în structurile de primire turistică de tipul pensiune agroturistică (construcție nouă / schimbarea desținatiei unei cladiri) suprafata de teren aferentă structurii de primire turistică trebuie să fie în conformitate cu prevederile Ordinului ANT nr. 65/2013 cu modificările şi completările ulterioare, în vederea evitării supra-aglomerării şi a fragmentării excesive a peisajului natural; 

· Beneficiarul își va lua angajamentul că va introduce obiectivul investiţional în circuitul turistic; 

· Beneficiarul trebuie să respecte cerinţele de mediu specifice investiţiilor în perimetrul ariilor naturale protejate 

PRECIZĂRI CU PRIVIRE LA STRUCTURILE DE PRIMIRE TURISTICE – DE TIPUL PENSIUNILOR

· Structurile de primire turistice cu funcțiuni de cazare de tipul pensiunilor trebuie să îndeplinească criteriile minime obligatorii prevăzute în Ordinul președintelui Autorității Naționale pentru Turism (ANT) nr. 65/2013, cu modificările și completările ulterioare. Nivelul de confort şi calitatea serviciilor propuse prin proiect trebuie să îndeplinească criteriile minime obligatorii pentru pensiuni clasificate la minimum trei margarete; 

· Pensiunea este o structură de primire turistică, având o capacitate de cazare de până la 15 camere, funcţionând în locuinţele cetăţenilor sau în clădire independentă, care asigură în spaţii special amenajate cazarea turiştilor şi condiţiile de pregătire şi servire a mesei, 

· La cea de-a doua tranșă de plată beneficiarii vor depune obligatoriu Autorizatia sanitar-veterinară. 

· Schimbarea destinației unei locuințe în structură de primire turistică de tipul pensiune este considerată investiţie nouă; 

· Pentru investiţiile noi în structurile de primire turistică (construcție nouă / schimbarea desținatiei unei cladiri) suprafata de teren aferentă structurii de primire turistică trebuie să fie în conformitate cu prevederile Ordinului ANT nr. 65/2013 cu modificările şi completările ulterioare, în vederea evitării supra-aglomerării şi a fragmentării excesive a peisajului natural; 

· Beneficiarul își va lua angajamentul că va introduce obiectivul investiţional în circuitul turistic; 

· Beneficiarul trebuie să respecte cerinţele de mediu specifice investiţiilor în perimetrul ariilor naturale protejate 

PRECIZĂRI CU PRIVIRE LA PARCURI PENTRU RULOTE, CAMPINGURI ȘI TABERE 
· Se vor respecta prevederile OANT 65/2013, cu modificările şi completările ulterioare, referitoare la criteriile minime obligatorii privind clasificarea structurilor de primire turistice de tipul camping. 

· Taberele vor fi incluse în structurile de primire turistică de tip camping 

· Campingul poate asigura servicii de cazare în corturi și/ sau căsuțe de tip camping și/ sau bungalow, atât cât și spații de campare pentru rulote 

· Capacitatea de cazare și suprafața aferentă campingului trebuie să respecte prevederile Anexei 16 din OANT 65/2013, cu modificările şi completările ulterioare 

· Căsuțele de tip camping vor avea capacitate de cazare de maxim 4 locuri, asigurând o distanță față de celelalte căsuțe de minim 3 m, necesară parcării unei mașini 

· În cadrul perimetrului campingului se acceptă construirea unui singur bungalow, ca spațiu de cazare complementar, cu o capacitate de cazare de maximum 8 camere (16 locuri). 

· Se vor respecta prevederile OANT 65/2013, cu modificările şi completările ulterioare, respectiv Anexa nr. 14 referitoare la criteriile minime obligatorii privind clasificarea structurilor de primire turistice de tipul bungalow 

· Beneficiarul trebuie să respecte cerinţele de mediu specifice investiţiilor în perimetrul ariilor naturale protejate. În situația în care beneficiarul nu prezintă toate autorizațiile solicitate înainte de ultima tranşă de plată, proiectul devine neeligibil. 

ATENȚIE! 

· Taberele pentru pescuit și vânătoare nu sunt eligibile. 

· Beneficiarul își va lua angajamentul că va introduce obiectivul investiţional în circuitul turistic. 

· Nu sunt eligibile cheltuielile pentru achiziția de rulote. 

Atenție! În situația în care beneficiarul nu prezintă toate autorizațiile solicitate înainte de a doua tranşă de plată, proiectul devine neeligibil.

Locurile de muncă create prin intermediul proiectului la depunere se vor verifica pe baza planului de afaceri și a anexei de Indicatori de monitorizare din cererea de finanțare. Crearea locurilor de muncă se va justifica la depunerea cererii de plată pentru tranșa a doua și vor fi obigatorii în toată perioada de monitorizare a proiectului. Un loc de muncă înseamnă contract de muncă cu normă întreagă în condițiile legislației în vigoare. Locurile de muncă trebuie să fie permanente, cele sezoniere sau cu fracțiune de normă nu vor fi luate în considerare.

Pentru acordarea punctajului aferent criteriului de selecție CS 6 Beneficiarul a mai accesat cel putin una dintre masurile MA1, MA2 sau MA3 prin SDL GAL MH 2014-2020 beneficiarul va depune o declaratie pe proprie raspundere (formular propriu) prin care prezinta codul contractulului de finantare incheiat in cadrul SDL GAL MH 2014-2020.

Departajarea proiectelor ce obtin in urma evaluarii punctaje egale:

Departajare 1 – numarul de locuri de munca propuse prin proiect

Vor fi selectate cu prioritate proiectele care prevad infiintarea celui mai mare numar de locuri de munca. 

Departajare 2–  ierarhia comunelor în funcție de potențialul socio-economic de dezvoltare

Vor fi selectate cu prioritate proiectele care au o valoare mai mica a indicelui de dezvoltare socio-economica prin consultarea Anexei 12 la masura MN1. 

2.6 Valoarea sprijinului nerambursabil
Sprijinul public nerambursabil :

·  este de 39.346,83 de euro/proiect
· Atenție! Sprijinul se acordă sub formă de sumă forfetară. Nu se alocă sume intermediare.

Atenție! În cazul în care, prin acordarea ajutorului de minimis solicitat prin Cererea de finanțare depusă pe masura MN1 / DI 6A - EURI s-ar depăşi plafonul de 200.000 euro/beneficiar (întreprindere unică), proiectul va fi declarat neeligibil.

Ajutoarele de minimis nu pot fi utilizate pentru achiziționarea de vehicule pentru transportul rutier de mărfuri, autoturisme sau autovehicule de transport persoane.

Serviciile integrate, în care transportul propriu-zis reprezintă doar un element, cum ar fi serviciile de mutare, serviciile poştale sau de curierat ori colectarea deşeurilor sau serviciile de prelucrare, nu trebuie considerate servicii de transport.

Potrivit art. 9 litera c) din OMADR 1731/2015, data acordării ajutorului de minimis se considera data la care dreptul legal de a primi ajutorul este conferit beneficiarului în conformitate cu regimul juridic naţional aplicabil, indiferent de data la care ajutoarele de minimis se plătesc întreprinderii respective

În conformitate cu prevederile art. 60 din Regulamentul (CE) nr. 1306/ 2013, „nu sunt eligibili solicitanții/ beneficiarii care au creat în mod artificial condiţiile necesare pentru a beneficia de finanțare în cadrul măsurilor PNDR 2014-2020”.

Atenție! În cazul constatării de către GAL MH si/sau AFIR a unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s-au efectuat plăți.
Capitolul 3 - Accesarea fondurilor nerambursabile acordate pentru Infiintarea de activitati nonagricole
În cazul sprijinului pentru înfiintarea de activităţi nonagricole în zone rurale se aplică principiul finanţării nerambursabile sub forma unei prime/ sume forfetare. 

Un solicitant al sprijinului prin masura MN1 / DI 6A – EURI poate depune în acelaşi timp proiecte pentru alte măsuri din cadrul SDL GAL MH sau  PNDR pentru a fi cofinanţate prin FEADR cu îndeplinirea cumulativă a următoarelor condiţii: 

a) respectarea condițiilor de eligibilitate ale acestuia și a regulilor ajutoarelor de minimis; 

b) nu sunt create condiţiile pentru a obţine în mod necuvenit un avantaj, în sensul prevederilor art. 60 din Regulamentul (UE) nr. 1306/2013, în orice etapă de derulare a proiectului; 

c) dacă proiectele nu formează împreună un flux tehnologic. 

3.1 Completarea, depunerea şi verificarea dosarului Cererii de finanțare
Dosarul Cererii de finanțare conţine Cererea de finanțare însoţită de Planul de afaceri şi documentele justificative anexate.

Formularul standard al Cererii de finanțare este prezentat în Anexa 1 şi Planul de afaceri în Anexa nr. 2, la prezentul Ghid şi sunt disponibile în format electronic, la adresa www.gal-mh.eu, secţiunea dedicată MN1 / DI 6A - EURI „Infiintarea de activitati nonagricole”.

3.1.1 COMPLETAREA CERERII DE FINANȚARE
Completarea Cererii de finanțare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de finanțare pe motiv de neconformitate administrativă. 

3.1.2 DEPUNEREA Dosarului Cererii de finanțare

Cererea de finanțare trebuie completată în format electronic, în limba română.

Cererea de finanțare trebuie completată într-un mod clar şi coerent pentru a înlesni procesul de evaluare al acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea cestuia şi în ce măsură proiectul contribuie la realizarea obiectivelor SDL GAL MH pentru masura MN1 / DI 6A  -  EURI
Documentele justificative necesare la momentul depunerii Cererii de finanțare vor fi bifate căsuţele corespunzătoare documentelor justificative din cadrul Punctului E al Cererii de finanțare, LISTA DOCUMENTELOR ANEXATE PROIECTELOR AFERENTE MĂSURII MN1, din coloana DOCUMENTE DEPUSE LA CEREREA DE FINANȚARE, iar pentru cele obligatoriu a fi depuse după publicarea Raportului de selecţie, vor fi bifate căsuţele corespunzătoare documentelor justificative din coloana DOCUMENTE DEPUSE LA MOMENTUL CONTRACTĂRII.

Atenție! Numai Cererea de finanțare şi documentele justificative completate după modelul standard prezentat, sunt eligibile pentru finanțare în cadrul măsurii MN1 / DI 6A  - EURI
Formularul standard al Cererii de finanțare este prezentat în Anexa 1 la prezentul Ghid şi este disponibil, în format electronic, la adresa www.gal-mh.eu. Cererea de finanțare trebuie însoţită de anexele tehnice şi administrative conform listei documentelor prevăzute în modelul standard. Dosarul Cererii de Finantare se completeaza in doua exemplare – original si copie – si documentele atasate ( conform Listei Documentelor – partea E din Cererea de Finantare) si se depune la sediul GAL MH, impreuna cu formatul electronic (CD) al Cererii de Finantare (acesta va include Cererea de Finantare si Planul de afaceri, impreuna cu documentele anexate).

Dosarul Cererii dre Finantare va cuprinde in mod obligatoriu un opis, cu urmatoarele elemente:

	Nr. Crt.
	Titlul documentului
	Nr. Pagina ( de la…pana la…)


Fiecare exemplar din dosarul Cererii de Finantare va fi legat, paginat si opisat, cu toate paginile numerotate manual, in ordine de la 1 la n in partea dreapta sus a fiecarui document, unde n este numarul total al paginilor din dosarul complet, inclusiv documentele anexate, astfel incat sa nu permita detasarea si/sau inlocuirea documentelor. Opisul va fi numerotat cu pagina 0. Fiecare pagina va purta stampila si semnatura solicitantului.

Pentru acele documente justificative originale, care raman in posesia solicitantului (ex: act de proprietate, act de identitate, etc.), copiile depuse in Dosarul Cererii de Finantare trebuie sa contina mentiunea ‘’Conform cu originalul’’ si vor fi verificate, semnate si datate de expertul care efectueaza verificarea conformitatii Cererii de Finantare.

IMPORTANT! Va fi atasata o copie electronica (prin scanare) a Planului de afaceri, ca si a tuturor documentelor atasate Cererii de Finantare, salvate ca fisiere distincte cu denumirea conforma Listei documentelor (sectiunea specifica E din cererea de finatare). Scanarea se va efectua dupa finalizarea dosarului (paginare, mentiunea ‘’copie conform cu originalul’’ etc.), inainte de a fi legat, cu o rezolutie de scanare maxima de 300 dpi (recomandat 150 dpi) in fisiere format PDF.

Piesele desenate care depasesc formatul A3, se pot atasa salvate direct in format PDF, la care se va adauga declaratia proiectantului privind conformitatea cu plansele originale din Cererea de Finantare. Dosarul Cererii de Finantare se depune direct de catre solicitant la sediul GAL MH, inaintea datei limita care figureaza in licitatia de proiecte.

IMPORTANT! Solicitantul trebuie sa depuna Cererea de Finantare corect completata, impreuna cu toate documentele justificative anexate, in doua exemplare (1 original si 1 copie). Exemplarele vor fi marcate clar, pe coperta, in partea superioara dreapta, cu “ ORIGINAL”, “respectiv “COPIE”.

IMPORTANT! Solicitantul trebuie sa se asigure ca ramane in posesia unui exemplar complet al Dosarului Cererii de Finantare, in afara celor doua exemplare pe care le depune.

Dosarul Cererii de Finanţare va fi depus personal, de către solicitantul proiectului, care se regăsește în Cererea de Finanţare completată și documentele ataşate (conform Listei Documentelor –partea E din Cererea de Finanţare) sau de către un împuternicit, prin procura legalizată (în original) al responsabilului legal.

3.1.3 VERIFICAREA DOSARULUI CERERII DE FINANȚARE DE CĂTRE GAL MH
Verificarea cererilor de finanţare se va face în prima etapă la GAL MH, urmând ca proiectele selectate de GAL, în baza unui Raport de Selecţie, să fie depuse de solictant la AFIR.

1. VERIFICAREA CONFORMITATII CERERII DE FINANȚARE

Verificarea conformitatii cererii de finantare si a anexelor acesteia se realizeaza pe baza formularului “Fisa de verificare a conformitatii si incadrarii proiectului”, disponibil pe site-ul www.gal-mh.eu.

Verificarea conformitatii consta in verificarea Cererii de Finantare daca:

· este corect completata;

·  este prezentata atat in format tiparit, cat si in format electronic;

·  documentele justificative solicitate sunt prezente in doua exemplare: un original si o copie, verificandu-se valabilitatea acestora la data depunerii de catre solicitant;
· verificarea incadrarii proiectului.
IMPORTANT! In cazul in care expertul verificator descopera o eroare de forma, proiectul nu este considerat neconform.

Erorile de forma sunt erorile facute de catre solicitant in completarea Cererii de Finantare, care sunt descoperite de expertii evaluatori ai GAL MH, cu ocazia verificarii conformitatii si care pot fi corectate si semnate de catre acestia din urma in prezenta solicitantului, pe baza unor dovezi/informatii prezentate explicit in documentele justificative anexate Cererii de Finantare (exemplu: date de identificare ale solicitantului scrise incorect).

Constituie eroare de fond nesemnarea declaratiilor pe propria raspundere, situatie in care proiectul este declarat neconform.

Dupa evaluarea conformitatii Dosarului Cererii de Finantare solicitantul este instiintat de catre expertul verificator daca acesta este conform sau daca nu, i se vor explica cauzele neconformitatii.

Confruntarea documentelor originale ramase in posesia solicitantului cu copiile incluse in dosarul proiectului se realizeaza in etapa de conformitate administrativa a proiectului.

Solicitantul are obligatia de a lua la cunostinta prin semnatura data pe fisa de verificare a conformitatii.

Aceeasi cerere de finantare poate fi declarata neconforma de maxim doua ori pentru aceeasi licitatie de proiecte.

Dupa verificarea conformitatii Cererii de finantare, pot exista doua situatii:

-
Cererea de Finantare este declarata neconforma;

-
Cererea de Finantare este declarata conforma;

Daca Cererea de Finantare este declarata conforma, se trece la urmatoarea etapa de verificare.
Dacă Cererea de Finanţare este declarată neconformă, dosarul original al Cererii de finanțare va fi restituit solicitanților, pe baza unui proces-verbal de restituire, încheiat în 2 exemplare, semnat de ambele părți. 

Cererile de Finanţare declarate neconforme pot fi corectate/completate și redepuse de către solicitanți în cadrul aceluiaşi Apel de Selecţie, daca mai este deschis, sau în cadrul următorului Apel de selecție lansat de GAL MH pentru aceeași măsură.
2. VERIFICAREA ELIGIBILITĂŢII CERERII DE FINANȚARE

Verificarea conditiilor minime de acordare a sprijinului, se efectueaza de catre GAL MH pentru toate Cererile de Finantare, in baza formularului “Fisa de evaluare a eligibilitatii”, disponibil pe site-ul www.gal-mh.eu.
Verificarea eligibilităţii este efectuată în baza documentelor depuse de către solicitant.

Verificarea eligibilităţii tehnice și financiare constă în:

· verificarea eligibilităţii solicitantului;

· verificarea criteriilor de eligibilitate;

· verificarea Planului de afaceri și a tuturor documentelor anexate.

Atenție! GAL MH îşi rezervă dreptul de a solicita documente sau informaţii suplimentare dacă, pe parcursul verificărilor și implementării proiectului, se constată că este necesar. Informaţiile suplimentare se vor solicita de către experţii evaluatori, iar raspunsul va fi transmis pe suport hartie, de catre solicitant în maxim 5 zile lucrătoare de la data transmiterii solicitării. In etapa de selectie a proiectelor nu se mai pot aduce documente suplimentare.

Cazurile în care expertul evaluator poate solicita informaţii suplimentare sunt următoarele:

(1) în cazul în care documentul tehnic (Planul de afaceri) conţine informaţii insuficiente pentru clarificarea unui criteriu de eligibilitate/ principiu de selecție sau există informaţii contradictorii în interiorul lui, ori, faţă de cele menţionate în Cererea de finanțare;

(2) pentru criteriile de eligibilitate și selecție se pot solicita clarificări, documente suplimentare fără înlocuirea documentelor obligatorii la depunerea cererii de finanțare. Informațiile nesolicitate transmise de solicitanți nu vor fi luate în considerare 

(3) în cazul în care avizele, acordurile, autorizaţiile au fost eliberate de către autorităţile emitente într-o formă care nu respectă protocoalele încheiate între AFIR și instituţiile respective. 

(4) în cazul în care, în procesul de verificare a documentelor din dosarul Cererii de finanțare, se constată omisiuni privind bifarea anumitor casete (inclusiv din Cererea de finanțare sau Declaratiile pe propria raspundere) sau omiterea semnării anumitor pagini de către solicitant/ reprezentantul legal, iar din analiza proiectului expertul constată că aceste carențe sunt cauzate de anumite erori de formă sau erori materiale. 

Atenție! Clarificările cuprinse în documentele primite ca urmare a solicitării de informații suplimentare nu pot fi folosite pentru suplimentarea punctajului. In situatii exceptionale, se pot solicita și alte clarificări, a căror necesitate a apărut ulterior transmiterii răspunsului la informatiile suplimentare solicitate initial.

Pentru criteriile de eligibilitate și selecție se pot solicita clarificări, documente suplimentare fără înlocuirea documentelor obligatorii la depunerea Cererii de finanțare. Se acceptă orice informații si alte documente care certifică o stare de fapt existentă la momentul depunerii Cererii de finanțare, care vin în susținerea și clarificarea informațiilor solicitate din documentele obligatorii existente la dosarul Cererii de finantare.
În urma acestor verificări pot exista trei situaţii:

· proiectul este neeligibil;
· proiectul este eligibil şi va avea un punctaj estimat ≥ pragul de calitate;

· proeictul este eligibil dar este declarat neconform cu un punctaj mai mic decat pragul de calitate.       

3. VERIFICARE PE TEREN A CERERILOR DE FINANTARE

Verificarea pe teren se realizează numai în prezența reprezentantului legal al solicitatului și se efectuează de către entitatea care instrumentează Cererea de finanțare, respectiv:

     GAL MH – pentru toate Cererile de finanțare;
Scopul verificării pe teren este de a controla datele și informaţiile cuprinse în anexele tehnice și administrative cu elementele existente pe amplasamentul propus. Expertul compară verificarea anumitor criterii de eligibilitate pe baza documentelor (etapa verificării administrative) cu realitatea, pentru a se asigura de corectitudinea răspunsurilor.
Foarte important! În cazul în care, solicitantul nu este de acord cu rezultatele vizitei pe teren efectuată de către GAL MH, acesta poate contesta rezultatele verificării la publicarea raportului de selectie, numai în cazul în care, la momentul efectuării vizitei pe teren, reprezentantul legal a înscris OBSERVAŢII în Fişa de verificare pe teren.

4. VERIFICAREA CRITERIILOR DE SELECŢIE
Verificarea îndeplinirii criterilor de selecţie şi acordarea punctajului se realizează pe baza formularului „Fişă de evaluarea criterilor de selecţie”, disponibil pe site-ul www.gal-mh.eu.
În urma verificării Criteriilor de Eligibilitate și a Criteriilor de Selecție pot exista trei situaţii:

     proiectul este neeligibil, caz în care solicitantul este înștiințat cu privire la acest aspect;

     proiectul este neconform, caz în care solicitantul este înștiințat cu privire la acest aspect; 
     proiectul este eligibil şi va avea un punctaj estimat≥ pragul de calitate , caz în care proiectul va trece la etapa de verificare a criteriilor de selecție;
5. SELECŢIA PROIECTELOR
Alocarea financiară a măsurii aferentă sesiunii continue de depunere, criteriile de selecţie, punctajele de selecţie, criteriile de departajare şi pragul minim sunt realizate la iniţiativa GAL MH, inconformitate cu Manualul de Procedură pentru implementarea Măsurii 19 “SPRIJIN PENTRU DEZVOLTAREA LOCALĂ LEADER” - Submasura 19.2 “SPRIJIN PENTRU IMPLEMENTAREA ACȚIUNILOR ÎN CADRUL STRATEGIEI DE DEZVOLTARE LOCALĂ”.  Pentru fiecare sesiune de depunere se face un ANUNŢ DE LANSARE A LICITAŢIEI în care se vor prezenta: alocarea sesiunii, intervalul de depunere a proiectelor si punctajul minim pe care trebuie sa il intruneasca un proiect pentru a fi selectat la finantare.
Solicitanții, la depunerea proiectului completează obligatoriu în Cererea de finanțare câmpul aferent punctajului estimativ (evaluare/ pre-scoring).

Depunerea și evaluarea proiectelor se realizează doar pentru proiectele ce au punctajul estimat (evaluare-prescoring) mai mare sau egal cu 25 de puncte.

Atenție! Proiectele al căror punctaj estimat de solicitanți va scădea în urma evaluării GAL MH sub pragul minim de calitate și proiectele încadrate greșit din punct de vedere al alocării financiare aferente unei măsuri/  componente (alocare distinctă), vor fi declarate neeligibile.
Solicitantul isi asuma pe propria raspundere punctajul estimat (autoevaluare).

Selectia proiectelor eligibile se face în ordinea descrescătoare a punctajului de selecţie rezultat in urma rapoartelor de selecţie/ contestaţii.
În cazul proiectelor cu același punctaj, departajarea acestora se va face în ordinea următoarelor priorități: 

Departajare 1 – numarul de locuri de munca propuse prin proiect

Vor fi selectate cu prioritate proiectele care prevad infiintarea celui mai mare numar de locuri de munca. 

Departajare 2 –  ierarhia comunelor în funcție de potențialul socio-economic de dezvoltare

Vor fi selectate cu prioritate proiectele care au o valoare mai mica a indicelui de dezvoltare socio-economica prin consultarea Anexei 12 la masura MN1. 

Atenție! Evaluarea criteriilor de selecţie se face numai în baza documentelor depuse odată cu Cererea de finanțare.
6. ETAPELE PROCEDURII DE EVALUARE SI SELECTIE

Evaluarea si selectia cererilor de finantare se realizeaza in conformitate cu „Procedura generala de DE EVALUARE SI SELECTIE a proiectelor aferente masurilor cuprinse in Strategia de Dezvoltare Locala G.A.L MICROREGIUNEA HARTIBACIU, disponibila pe site-ul GAL MH www.gal-mh.eu 

GAL MH desfasoara activitati specifice pentru verificarea conformitatii, eligibilitatii si a criteriilor de selectie, a cererilor de finantare.

Formularele specifice utilizate in procedura de evaluare si selectare a  GAL MH se regasesc pe pagina: www.gal-mh.eu si reprezinta anexe la prezenta procedura. 

Procedura de evaluare si selectare prezinta atributiile Compartimentului GAL, implicat in efectuarea activitatilor de evaluare-selectare a proiectelor precum si cele ale Comitetului de Selectie a Proiectelor, respectiv ale Comisiei de Solutionare a Contestatiilor.

ETAPELE PROCEDURII DE EVALUARE SI SELECTIE  A CERERILOR DE FINANTARE

ETAPA 1: VERIFICAREA CONFORMITATII PROIECTELOR

ETAPA 2: VERIFICAREA ELIGIBILITATII PROIECTELOR 

ETAPA 3: VERIFICAREA CRITERIILOR DE SELECTIE A PROIECTELOR ELIGIBILE si ACORDAREA PUNCTAJELOR AFERENTE CRITERIILOR INDEPLINITE

ETAPA 4 : REALIZAREA, APROBAREA SI PUBLICAREA RAPORTULUI INTERMEDIAR DE SELECTIE A PROIECTELOR

ETAPA 5: SOLUTIONAREA CONTESTATIILOR si APROBAREA SI PUBLICAREA RAPORTULUI FINAL DE SELECTIE

ETAPA 6: DEPUNEREA CERERILOR DE FINANTARE SELECTATE LA AFIR

LANSAREA APELURILOR DE SELECȚIE ȘI DEPUNEREA PROIECTELOR LA GAL MH

GAL MH lansează pe plan local apeluri de selecție a proiectelor, conform priorităților descrise in SDL.  

Anunturile privind lansarea apelurilor de selectie vor fi publicate/afișate:

-
pe site-ul propriu GAL www.gal-mh.eu, in varianta detaliată;

-
la sediul GAL MH din oras Agnita, str. Avram Iancu nr. 48, judetul Sibiu, in varianta detaliată, pe suport tipărit;

-
la sediile primăriilor partenere GAL MH (Agnita, Altina, Birghis, Bradeni, Bruiu, Chirpar, Iacobeni, Marpod, Merghindeal, Mihaileni, Nocrich, Rosia, Seica Mare, Selimbar,  Vurpar), in varianta simplificată;

-
prin mijloacele de informare mass-media locale, in varianta simplificată publicarea anunțurilor se va realiza cel putin pe pagina web a ziarului Gazeta Vaii Hartibaiului  (http://gazetahartibaciulu.wixsite.com/online);
Apelul de selecție se lansează cu minimum 30 de zile calendaristice înainte de data limită de depunere a proiectelor, în așa fel încât potențialii beneficiari să aibă timp suficient pentru pregătirea și depunerea acestora. 

Înainte de lansarea apelului de selecție, acesta va fi avizat de reprezentantul CDRJ, care se va asigura de corectitudinea informațiilor conținute în apel, informații care trebuie să fie în concordanță cu Strategia de Dezvoltare Locală aprobată și prevederile fișei măsurii din SDL, respectiv prevederile din Ghidul solicitantului elaborat de către GAL pentru măsura respectivă.

Apelul de selecție se poate lansa cu minimum 10 zile calendaristice înainte de data limită de depunere a proiectelor la GAL MH, numai în situația în care acest apel de selecție va conține toate prevederile și informațiile care au facut obiectul ultimului apel de selecție pe măsura respectivă, inclusiv punctajele pentru criteriile de selecție, cu excepția alocării financiare, fiind astfel respectat principiul transparenței.

Data lansării apelului de selecție este data deschiderii sesiunii de depunere a proiectelor la GAL MH.

Apelurile de selecție vor putea fi prelungite cu aprobarea Consiliului Director al  GAL MH. Anunțul privind prelungirea se va face numai în timpul sesiunii în derulare, nu mai târziu de ultima zi a sesiunii.

EVALUAREA  SI SELECTIA LA NIVELUL GAL MH

Evaluarea proiectelor la nivel de GAL MH, respectiv verificarea conformitatii, eligibilitatii si a criteriilor de selectie va fi realizata de experti cu atributiuni specifice. Cand situatia o impune, presedintele GAL va putea delega atributii de evaluare si altor experti ai GAL MH.

Compartimentul tehnic al GAL MH va asigura, de asemenea, suportul necesar beneficiarilor pentru completarea Cererilor de finantare privind aspectele de conformitate pe care acestia trebuie sa le indeplineasca si va raspunde la solicitarile de clarificari primite din teritoriu.


COMITETUL DE SELECTIE A PROIECTELOR (CSP) 

CSP reprezinta organismul tehnic cu responsabilitati privind selectarea pentru finantarea proiectelor depuse in cadrul masurilor cuprinse in SDL GAL MH, in conformitate cu procedura de selectie stabilita de catre GAL MH. 
Componenta CSP este stabilita conform SDL GAL MH, aprobata  de catre AM PNDR. CSP este alcatuit din 7 membrii titulari si 7 membri supleanti (reprezentanti ai autoritatilor si organizatiilor care fac parte din parteneriat),  reprezentand diversele categorii de parteneri (partenerii privati si societatea civila vor fi reprezentati in proportie de cel putin 75 %), la care se adauga expertul extern/reprezentantul CDRJ in calitate de observator.
In situatia in care una dintre persoanele desemnate in CSP nu poate participa, din motive obiective, la sedinta de aprobarea a Raportului intermediar/final de selectie, inlocuirea acesteia se face prin convocarea supleantului care va prelua atributiile titularului.
Secretariatul CSP este indeplinit de catre Compartimentul administrativ din cadrul GAL MH.
Membrii CSP, respectiv secretariatul tehnic, in indeplinirea atributiilor ce le revin ca urmare a prezentei proceduri, au urmatoarele obligatii:
· respectarea intocmai a regulilor prevazute in cadrul prezentei proceduri

· respectarea confidentialitatii lucrarilor si impartialitatea  in luarea deciziilor 

CSP se va intruni în funcţie de numărul de sesiuni lansate pentru depunerea proiectelor. 
Şedinţele sunt convocate de către Preşedintele CSP iar secretariatul este asigurat de către Compartimentul administrativ GAL. Sunt invitaţi să participe la şedinţe membrii titulari cu drept de vot, iar în condiţiile în care aceştia nu pot participa, vor informa Preşedintele şi se vor delega membrii supleanţi. Dacă unul dintre membrii comitetului de selectie se află în conflict de interese, în această situaţie persoana în cauză nu va participa la şedinţa respectiva. 
La selecţia proiectelor, se va aplica regula „dublului cvorum”, respectiv pentru validarea voturilor, în momentul selecţiei vor fi prezenţi cel puţin 50 % din membrii CSP, din care peste 75 % vor fi reprezentanti ai mediului privat şi societatii civile.

Dupa incheierea primei etape de verificare si selectie a proiectelor, GAL va publica pe pagina proprie, de web Raportul de Selectie Intermediar si il va afisa la sediul GAL-ului si sediile unitatilor administrative-teritoriale ale localitatilor membre in GAL. GAL va notifica aplicantii cu privire la rezultatul evaluarii/selectarii proiectului si la modalitatea de depunere a contestatiilor de catre aplicantii nemultumiti de rezultatul evaluarii/selectarii proiectului.

Contestatiile pot fi depuse la sediul GAL MH din loc. Agnita, str. Avram Iancu, nr. 48, jud. Sibiu, personal sau prin posta, in termen de maxim 5 zile lucratoare de la primirea notificarii dar nu mai mult  de 8 zile de la publicarea pe pagina de web - GAL MH a Raportului Intermediar de Selectie.

In urma procesului de solutionare a contestatiilor, rezultatele vor fi comunicate prin  postarea pe pagina web GAL www.gal-mh.eu , la sectiunea cu acelasi nume a Raportului de contestatie
COMISIA DE SOLUTIONARE A CONTESTATIILOR (CSC) 
CSC reprezinta organismul tehnic cu responsabilitati in solutionarea contestatiilor adresate, privind rezultatele procesului de evaluare si selectie a proiectelor depuse, in vederea acordarii finantarii.

Componenta CSC este stabilita conform SDL GAL MH, aprobata de catre AM PNDR. CSC va fi alcatuita din 3 membrii titularI (presedinte si doi membri, pentru fiecare functie in parte fiind prevazut un supleant, reprezentanţi ai partenerilor GAL, propuşi şi votaţi de către Consiliul Director al GAL MH, reprezentând diversele categorii de parteneri. Partenerii privaţi si reprezentantii societatii civile vor fi reprezentaţi în proporţie de cel puţin 75 %. Membrii CSP nu pot fi membrii in CSC, in cadrul aceleiasi sesiuni de evaluare si selectie proiecte. CSC este prezidata de catre Presedintele GAL Microregiunea Hartibaciu.
CSC se va intruni in situatii exceptionale si va solutiona contestatiile depuse de catre potentialii beneficiari ai masurilor lansate de catre GAL MH, nemultumiti de derularea procesului de evaluare si selectie proiecte. 

Soluţionarea contestaţiilor urmează prevederile “Procedurii de evaluare si solutionare a contestatiilor pentru proiectele depuse prin intermediul SDL a GAL MH”, urmând să se pronunţe asupra contestaţiei şi să transmită GAL MH raportul asupra rezultatelor contestaţiei împreună cu o copie a contestaţiei, a notificării şi a documentelor justificative aferente acestuia in termen de 30 de zile lucratoare de la expirarea termenului de depunere a contestatiilor. Termenul de solutionare a contestatiilor poate fi prelungit cu inca maxim 5 zile, daca Comisia de Solutionare a Contestatiilor analizeaza contestatii depuse pe doua sau pe mai multe masuri sau daca numarul de contestatii depuse pe o masura este mai mare.

Pentru soluţionarea contestaţiilor, Comisia de Contestaţii va desfăşura următoarele activităţi: analizarea rapoartelor înaintate de GAL MH, precum şi verificarea concordanţei lor cu documentele justificative transmise; verificarea rapoartelor Comitetului de Selecţie. Comitetul de Solutionare a Contestatiilor va solicita CSC un punct de vedere privind contestatia, urmand sa decida in cunostinta de cauza, prin admiterea sau respingerea contestatiei. Admiterea contestatiei este echivalenta cu reintroducerea proiectului in evaluare. 

În situaţia în care constatările Comisiei de Contestaţii diferă de cele cuprinse în rapoartele de reverificare ale GAL, soluţia finală este cea dată de Comisia de Contestaţii, şi consemnată pentru fiecare contestaţie în parte, într-o notă justificativă care va fi ataşată la dosarul cererii de finanţare în cauză. 

Comisia de Contestaţii va comunica GAL MH o copie a raportului de contestaţii în vederea notificării solicitanţilor, precum şi o copie a fişelor de evaluare refăcute şi/sau a notelor justificative pentru a fi ataşate dosarului cererii de finanţare. Raportul de contestaţii se publică pe site-ul GAL MH. Deciziile se iau în unanimitate de către preşedinte şi membri şi sunt consemnate în minute sau raport de evaluare al contestatiei. 

In situatia in care una dintre persoanele desemnate in CSC nu poate participa, din motive obiective, la lucrarile unei sesiuni de solutionarea a contestatiilor, inlocuirea acesteia se face prin convocarea supleantului care va prelua atributiile titularului.

Secretariatul CSC este indeplinit de catre Compartimentul administrativ din cadrul GAL MH.

Dupa aparitia Raportului de contestatie pe site-ul GAL MH, solutia ramane definitiva, iar rezultatele procesului de selectie finala vor fi consemnate in Raportul final de selectie, publicat pe site-ul GAL www.gal-mh.eu , in sectiunea Rapoarte de selectie. 

Raportul final de selectie se va realiza in termen de 5 zile lucratoare de la publicarea raportului de contestatie.

Raportul final de selecție va prezenta semnătura reprezentantului CDRJ, care participă în calitate de observator la procesul de selecție. 

Raportul final de selecție va fi datat și avizat de către presedintele GAL MH sau de catre Managerul GAL MH. Toate proiectele selectate de GAL MH, indiferent de specificul acestora, vor fi depuse la OJFIR / CRFIR pe raza caruia se va realiza proiectul, dar nu mai tarziu de 15 zile calendaristice de la aprobarea Raportului final de selectie intocmit de GAL. 

Rezultatele evaluarii proiectelor vor fi comunicate prin postarea pe pagina web GAL www.gal-mh.eu , la sectiunea – Rapoarte de selectie.

3.2 Contractarea sprijinului nerambursabil

Pentru proiectele selectate, GAL MH/ AFIR notifică beneficiarul privind selectarea Cererii de finanțare în vederea prezentării documentelor necesare contractării precum și a documentelor originale depuse în copie la Dosarul Cererii de finanțare, pentru ca expertul GAL MH/ AFIR să verifice conformitatea cu originalul acestora.
În urma depunerii la GAL MH/ AFIR a documentelor în original solicitate la contractare, pe suport de hartie, un proiect selectat poate fi declarat: 

· selectat pentru finanțare, dacă în urma verificării documentelor sunt îndeplinite condițiile de eligibilitate și criteriile de selecție, caz în care se va notifica solicitantul în vederea prezentării la OJFIR/CRFIR pentru luare la cunoştinţă, în vederea semnării Contractului de finanțare (Anexa nr. 3 la Ghidul solicitantului). 

În cazul în care solicitantul nu se prezintă în termenul precizat în Notificare pentru a lua la cunoştinţă Contractul de finanțare şi nici nu anunţă AFIR că nu se poate prezenta în termen, atunci se consideră că a renunţat la ajutorul financiar nerambursabil; 

· neselectat pentru finanțare, dacă în urma verificării documentelor nu sunt îndeplinite condițiile de eligibilitate și criteriile de selecție, caz în care se va notifica solicitantul.

Verificarea conformității la încheierea Contractului de finanțare: 
Efectuarea conformităţii se va realiza înainte de semnarea Contractului de finanțare şi constă în verificarea Cererii de finanțare, respectiv dacă documentele originale aflate în posesia solicitantului corespund cu Cererea de finanțare depusă la GAL MH pe format de hârtie.
Obiectul Contractului de finanțare îl reprezintă acordarea finanţării nerambursabile de către AFIR, pentru punerea în aplicare a Cererii de finanțare asumată de către solicitant. 

Beneficiarului i se va acorda finanțarea nerambursabilă în termenii şi condiţiile stabilite în Contractul de finanțare şi anexele acestuia, inclusiv în Cererea de finanțare aprobată, pe care acesta are obligaţia de a le respecta.
IMPORTANT ! 
Se recomandă ca solicitantul, respectiv beneficiarul sprijinului financiar, să consulte integral textul contractului de finanțare şi al anexelor acestuia, să-și asume cele prevăzute în acestea iar după semnarea contractului, trebuie să se asigure că a intrat în posesia acestora.
În cazul în care expertul verificator descoperă modificări ulterioare aduse documentelor atasate Dosarului Cererii de Finantare depuse la GAL MH, cu excepţia situaţiilor în care acestea au survenit ca  urmare a solicitării de informaţii suplimentare, proiectul este considerat neeligibil şi nu se va mai încheia Contractul de finanțare.

3.3 Plata

În cazul măsurii MN1 / DI 6A - EURI principiul finanţării nerambursabile este acela al acordării unei prime de instalare pentru înființarea unei activități noi în spațiul rural

Valoarea sprijinului este de 39.346,83 de euro/proiect in baza unui Plan de afaceri.
Sprijinul pentru înfiinţarea de activităţi neagricole în zone rurale se va acorda, sub formă de primă, în două tranşe de plată autorizate de AFIR, astfel:

prima tranşă -70% din cuantumul sprijinului după semnarea Contractului de finanțare


a doua tranşă - 30% din cuantumul sprijinului după îndeplinirea tuturor obiectivelor din Planului de afaceri.
Atenție! Sprijinul financiar acordat trebuie utilizat în scopul activității propuse prin proiect și nu în interes personal!

Capitolul 4 - INFORMATII UTILE PENTRU ACCESAREA FONDURILOR NERAMBURSABILE
4.1 Documentele necesare la depunerea Cererii de finantare

1. Plan de afaceri.

2.1 Situaţiile financiare (bilanţ – formularul 10, contul de profit şi pierderi - formularul 20, formularele 30 și 40), precedente anului depunerii proiectului înregistrate la Administraţia Financiară, în care rezultatul operaţional (rezultatul de exploatare din contul de profit și pierdere - formularul 20 ) să fie pozitiv (inclusiv 0).

În cazul în care solicitantul este înfiinţat cu cel puţin doi ani financiari înainte de anul depunerii cererii de finanțare se vor depune ultimile doua situaţii financiare).

Exceptie fac intreprinderile infiintate in anul depunerii cererii de finantare.

sau

2.2 Declaraţie privind veniturile realizate din România în anul precedent depunerii proiectului, înregistrată la Administraţia Financiară (formularul 200), insotita de Anexele la formular, in care rezultatul brut obtinut in anul precedent depunerii proiectului sa fie pozitiv (inclusiv 0)

şi/sau

2.3 Declaraţia privind veniturile din activităţi agricole impuse pe norme de venit (formularul 221), document obligatoriu de prezentat la depunerea cererii de finanțare;

sau

2.4 Declaraţia de inactivitate înregistrată la Administraţia Financiară, în cazul solicitantilor care nu au desfăşurat activitate anterior depunerii cererii de finantare.

Pot apărea următoarele situații:

a) În cazul solicitanților infiintati in anul depunerii proiectului, acestia nu vor depune suituatiile financiare.

b) În cazul in care anul precedent depunerii Cererii de Finantare este anul infiintarii, nu se analizeaza rezultatul operational din contul de profit si pierdere sau rezultatul brut din cadrul formularului 200, care poate fi si negativ.

c) În cazul solicitanţilor care nu au desfăşurat activitate anterioară depunerii proiectului şi au depus Declaraţia de inactivitate (conform legii) la Administraţia Financiară în anul anterior depunerii proiectului, atunci la dosarul Cererii de finanțare solicitantul va depune Declaraţia de inactivitate înregistrată la Administraţia Financiară.

Pentru întreprinderi familiale și întreprinderi individuale si persoane fizice autorizate:

Declarație specială privind veniturile realizate în anul precedent depunerii proiectului înregistrată la Administrația Financiară

3. Documente pe care solicitanții trebuie să le prezinte pentru terenurile și clădirile aferente obiectivelor prevăzute în Planul de Afaceri

Pentru situaţia în care terenul urmează să fie achiziţionat ulterior semnării Contractului de finanțare documentele de proprietate vor fi prezentate la a doua tranşa de plată.

3.1 Pentru proiectele care presupun realizarea de lucrări de construcție sau achizitia de utilaje/echipamente cu montaj, se va prezenta înscrisul care să certifice, după caz:

a) Dreptul de proprietate privată

Actele doveditoare ale dreptului de proprietate privată, reprezentate de înscrisurile constatatoare ale unui act juridic civil, jurisdicțional sau administrativ cu efect constitutiv translativ sau declarativ de proprietate, precum:

· Actele juridice translative de proprietate, precum contractele de vânzare-cumpărare, donație, schimb, etc;
· Actele juridice declarative de proprietate, precum împărțeala judiciară sau tranzacția;
· Actele jurisdicționale declarative, precum hotărârile judecătorești cu putere de res-judicata, de partaj, de constatare a uzucapiunii imobiliare, etc.
· Actele jurisdicționale, precum ordonanțele de adjudecare;
b) Dreptul de concesiune - Contract de concesiune, încheiat în conformitate cu legislaţia în vigoare, care acoperă o perioadă de cel puțin 10 ani începând cu anul depunerii cererii de finanțare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.
În cazul contractului de concesiune pentru cladiri, acesta va fi însoțit de o adresă emisă de concedent care să specifice dacă pentru clădirea concesionată există solicitări privind retrocedarea.

În cazul contractului de concesiune pentru terenuri, acesta va fi însoțit de o adresă emisă de concedent care să specifice:

· suprafaţa concesionată la zi - dacă pentru suprafaţa concesionată există solicitări privind retrocedarea sau diminuarea şi dacă da, să se menţioneze care este suprafaţa supusă acestui proces;

· situaţia privind respectarea clauzelor contractuale, dacă este în graficul de realizare a investiţiilor prevăzute în contract, dacă concesionarul şi-a respectat graficul de plată a redevenţei şi alte clauze.

c) Dreptul de superficie contract de superficie care acoperă o perioadă de cel puțin 10 ani începând cu anul depunerii cererii de finanțare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.
Documentele de la punctele a, b si c de mai sus vor fi însoțite de documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte inscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului)

3.2 Pentru proiectele care propun doar dotare, achiziție de mașini și/sau utilaje fără montaj sau al căror montaj nu necesită lucrari de construcții și/sau lucrări de intervenții asupra instalațiilor existente (electricitate, apă, canalizare, gaze, ventilație, etc.), se vor prezenta înscrisuri valabile pentru o perioadă de cel puțin 10 ani începând cu anul depunerii cererii de finanțare care să certifice, după caz:

a) dreptul de proprietate privată,

b) dreptul de concesiune,

c) dreptul de superficie,

d) dreptul de uzufruct;

e) dreptul de folosinţă cu titlu gratuit;

f) împrumutul de folosință (comodat)

g) dreptul de închiriere/locațiune.

De ex.: contract de cesiune, contract de concesiune, contract de locațiune/închiriere, contract de comodat.

Definițiile drepturilor reale/ de creanță și ale tipurilor de contracte din cadrul acestui criteriu trebuie interpretate în accepţiunea Codului Civil în vigoare la data lansării prezentului ghid.

Înscrisurile menționate la punctul 3.2 se vor depune respectand una dintre cele 2 condiţii (situaţii) de mai jos:

A. vor fi depuse în copie și însoțite de:

· Documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte inscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului)
SAU

B. vor fi incheiate în formă autentică de către un notar public sau emise de o autoritate publica sau dobandite printr-o hotarare judecatoreasca.

Atenție! Nu se acceptă documente cu încheiere de dată certă emise de către un notar public.

Atenţie! În situaţia în care imobilul pe care se execută investiţia nu este liber de sarcini (ipotecat în vederea constituirii unui credit) se va depune acordul creditorului privind execuţia investiţiei şi graficul de rambursare a creditului. Acest document va fi adăugat la Cererea de finanțare în câmpul ‘’Alte documente”.
Clarificarea documentelor de proprietate de prezentat la depunerea Cererii de finanțare în cazul PFA,II, IF, care deţin în coproprietate soţ/soţie, terenul aferent investiţiei, în calitate de persoane fizice până la autorizarea conform OUG 44/2008:

“În cazul solicitanţilor Persoane Fizice Autorizate, Întreprinderi Individuale sau Întreprinderi Familiale, care deţin în proprietate terenul aferent investiţiei, în calitate de persoane fizice împreună cu soţul/soţia, este necesar să prezinte la depunerea Cererii de finanțare, documentul prin care a fost dobândit terenul de persoana fizică, conform documentelor de la punctul 3.1, cât şi declaraţia soţului/soţiei prin care îşi dă acordul referitor la realizarea şi implementarea proiectului de către PFA, II sau IF, pe toată perioada de valabilitate a contractului cu AFIR. Ambele documente vor fi încheiate la notariat în formă autentică. Aceste documente vor fi adăugate la Cererea de finanțare în câmpul ‘’Alte documente”.

4. Extras din Registrul agricol – în copie cu ştampila primăriei şi menţiunea „Conform cu originalul” pentru dovedirea calităţii de membru al gospodăriei agricole care desfășoară activitate agricolă pe suprafețe de teren mai mici de 0,3 ha.

5. Pentru întreprinderile care au autorizat/autorizate codul/codurile CAEN propus/propuse prin proiect se solicită obligatoriu o Declaratie întocmita si asumată prin semnatură de un expert contabil , din care sa reiasă faptul că intreprinderea nu a desfasurat niciodata activitatea/activitățile pentru care a solicitat finanțare si/sau din care să rezulte că veniturile din activitățile agricole reprezintă cel puțin 50% din veniturile de exploatare ale solicitantului.
6. Copia actului de identitate pentru reprezentantul legal de proiect (asociat unic/asociat majoritar/administrator/ PFA, titular II, membru IF).
7. Documente care atestă forma de organizare a solicitantului.
7.1 Hotărâre judecătorească definitivă pronunţată pe baza actului de constituire și a statutului propriu în cazul Societăţilor agricole, însoțită de Statutul Societății agricole;

7.2 Act constitutiv pentru Societatea cooperativă agricolă.
10. Declaraţia privind încadrarea în categoria micro-intreprinderilor/ întreprinderilor mici (Anexa 6.1 din Ghidul solicitantului). Aceasta trebuie să fie semnată de persoana autorizată să reprezinte întreprinderea.
11. Declaraţie pe propria răspundere a solicitantului privind respectarea regulii de cumul a ajutoarelor de minimis (Anexa 6.2 din Ghidul solicitantului).
12. Declaraţie pe propria răspundere a solicitantului privind neîncadrarea în categoria ’’firme în dificultate’’ (Anexa 6.3 din Ghidul solicitantului), semnată de persoana autorizată să reprezinte intreprinderea, conform legii. Declaraţia va fi dată de toţi solicitanţii cu excepţia PFA-urilor, intreprinderilor individuale, intreprinderilor familiale şi a societăţilor cu activitate de mai puţin de 2 ani fiscali.

13. Declaraţie pe propria răspundere a solicitantului ca nu a beneficiat de servicii de consiliere prin Măsura 02 (Anexa 6.4 din Ghidul solicitantului)
17. Declarație pe propria răspundere că nici solicitantul şi nici un alt membru al gospodăriei nu a mai solicitat în aceeași sesiune/beneficiat de sprijin financiar nerambursabil forfetar pe SM 6.2 sau masura MN1.

18. Declarație prin care beneficiarul se angajează să raporteze către GAL Microregiunea Hartibaciu toate plăţile aferente proiectului selectat, ce vor fi efectuate de AFIR către beneficiar;

19. Declarație prin care beneficiarul își dă acordul ca experții din cadrul GAL Microregiunea Hartibaciu să realizeze activitatea de verificare și monitorizare, pe toată perioada de realizare și implementare a proiectului;

20. Declaratie privind prelucrarea datelor cu caracter personal

21. Alte documente (după caz)

Atentie! In categoria “alte documente” intra si acordul administratorului/custodelui ariei naturale respective in cazul in care activitatea propusa prin proiect impune.

4.2  Documentele necesare la Contractare

    DOCUMENTELE NECESARE LA ÎNCHEIEREA CONTRACTULUI DE FINANȚARE
· 8.1 si 8.2 Certificat de cazier judiciar (fără înscrieri privind sancţiuni economico-financiare) al solicitantului si reprezentantului legal, în original, valabil la data încheierii contractului de finantare, în conformitate cu prevederile Legii nr. 290/2004 privind cazierul judiciar, republicată, cu modificările şi completările ulterioare;
· 9.1 si 9.2 Certificate de atestare fiscală, atât pentru întreprindere cât și pentru reprezentantul legal, emise de către Direcţia Generala a Finanţelor Publice şi de primăriile pe raza cărora îşi au sediul social şi punctele de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat;

· 14  Adresa emisa de institutia finaciara (banca/trezorerie) din care să rezulte denumirea și adresa băncii precum și codul IBAN al contului în care se derulează operaţiunile cu AFIR aferente proiectului FEADR Nu este obligatorie deschiderea unui cont separat pentru derularea proiectului;
· 16. Certificat de cazier fiscal al solicitantului (doc. 16 in Cererea de finanțare).
DOCUMENTELE NECESARE LA A- II-A TRANŞĂ DE PLATĂ 

· Autorizația de funcționare.

Pentru proiectele care prevăd investiții în structuri de tipul pensiunilor agroturistice, din Autorizația de funcționare (sau avizele/ autorizatiile aferente), trebuie să reiasă că pensiunea/agropensiunea este autorizată pentru a oferi masa turiștilor cazați.

· Documentele de proprietate pentru teren – pentru situația în care beneficiarul a propus în Planul de afaceri achiziție de teren;

· Certificatul de membru al unei Agenţii Naţionale de Turism sau contractul încheiat cu o agenţie de turism autorizată privind introducerea obiectivului în circuitul turistic (pentru turism/agro-turism).

· Certificatul de clasificare a obiectivului turistic (pentru turism/agro-turism).

Daca prin intermediul proiectului se prevede modernizarea imobilelor:

· Autorizația de construire

· Proces verbal de receptie la terminarea lucrarilor

Alte documente justificative (detaliate în Instrucţiunile de plată pentru beneficiarii submăsurii 6.2 PNDR 2014-2020).

Pentru obţinerea avizelor/ notificărilor/ autorizațiilor, solicitanţii vor trebui să depună documentaţia necesară pentru eliberarea acestora, la instituțiile competente, conform reglementărilor legale in vigoare.

De exemplu, pentru obținerea Notificării de asistenţă de specialitate de sănătate publică se vor depune: cerere şi documente aferente specifice domeniului activităţii; schiţa de amplasare în zonă, proiectul obiectivului din care să reiasă circuitele funcţionale, destinaţia spaţiilor şi suprafeţele acestora, după caz; memoriul tehnic privind descrierea obiectivului şi a activităţii care se desfăşoară sau se va desfăşura în acesta, după caz; dovada achitării tarifului de asistenţă de specialitate de sănătate publică, conform Ordinului Ministerului Sănătății nr. 1030/2009 privind aprobarea procedurilor de reglementare sanitară pentru proiectele de amplasare, amenajare, construire şi pentru funcţionarea obiectivelor ce desfăşoară activităţi cu risc pentru starea de sănătate a populaţiei.

4.3 Lista Formularelor disponibile pe site-ul GAL MH
Dosarul CERERII DE FINANȚARE:
· Cererea de finanțare – Anexa 1 (document care reprezintă solicitarea completată electronic pe care solicitantul o înaintează GAL MH în vederea obţinerii finanţării);

· Plan de afaceri – Anexa 2;

· Contractul de finanțare – Anexa 3 (document cadru care reglementează acordarea fondurilor nerambursabile între AFIR şi beneficiarul fondurilor nerambursabile);
· Fisa masurii MN1 – Anexa 4;

· Fisa de evaluare generala a proiectului MN1/DI6A  - EURI – Anexa 5;
· Declaratii pe proprie raspundere – Anexele 6.1, 6.2, 6.3, 6.4;

· Declaratie privind prelucrarea datelor cu caracter personal – Anexa 6.5;

· Lista codurilor CAEN eligibile pentru finantare prin MN1 / DI 6A  - EURI – Anexa 7;

· Fisa verificare teren MN1 – Anexa 8;

· Lista zonelor cu potential turistic ridicat – Anexa 9;

· Lista ariilor naturale protejate – Anexa 11;

· Ierarhizarea comunelor functie de potentialul socio-economic de dezvoltare – Anexa 12;

Pe pagina de internet a GAL MH, www.gal-mh.eu puteţi consulta şi descărca:
· Strategia de Dezvoltare Locala 2014-2020  - GAL Microregiunea Hartibaciu;
· Procedura generala de evaluare si selectie;

· Procedura de evaluare si solutionare a contestatiilor;

4.4 Dicţionar

Activitate agricolă conform cu prevederile art.  4(1)(c) din Reg. 1307/2013 înseamnă după caz:

· producţia, creşterea sau cultivarea de produse agricole, inclusiv recoltarea, mulgerea, reproducerea animalelor şi deţinerea acestora în scopuri agricole;
· menţinerea unei suprafeţe agricole într-o stare care o face adecvată pentru păşunat sau pentru cultivare, fără nicio acţiune pregătitoare care depăşeşte cadrul metodelor şi al utilajelor agricole uzuale, cu respectarea normelor de ecocondiționalitate, sau
· efectuarea unei activităţi minime pe suprafeţele agricole menţinute în mod obișnuit într-o stare adecvată pentru păşunat sau pentru cultivare, pe terenul arabil prin îndepărtarea vegetației prin lucrări de cosit sau discuit sau prin erbicidare cel puțin o dată pe an, iar pe pajiștile permanente, prin pășunat cu asigurarea echivalentului unei încărcături minime de 0,3 UVM/ha cu animalele pe care le exploatează sau un cosit anual, în conformitate cu prevederile legislației specifice în domeniul pajiștilor. În cazul pajiștilor permanente, situate la altitudini de peste 1800 m, menținute în mod natural într-o stare adecvată pentru pășunat, activitatea minimă constă în pășunat cu asigurarea unei încărcături minime de 0,3 UVM/ha cu animalele pe care le exploatează.
· în cazul viilor și livezilor activitatea agricolă minimă presupune cel puțin o tăiere anuală de întreținere și cel puțin o cosire anuală a ierbii dintre rânduri sau o lucrare anuală de întreținere a solului.
Activitate complementară reprezintă activitatea care se desfăşoară în scopul completării/ dezvoltării/optimizării activităţii principale sau activitatii de bază a solicitantului (pentru care are codurile CAEN autorizate), desfăşurată de acesta anterior depunerii proiectului.

Activitate mesteşugărească - producerea şi comercializarea produselor care păstrează specificul execuţiei manuale şi artizanat, prestarea serviciilor care presupun un număr mai mare de operaţii executate manual în practicarea lor sau au ca scop promovarea mesteşugurilor, a meseriilor, a produselor şi serviciilor cu specific tradiţional (exemple: sculptura, cioplitul sau prelucrarea artistică a lemnului, confecţionarea instrumentelor muzicale, împletituri din fibre vegetale şi textile, confecţionarea obiectelor ceramice, grafică sau pictură, prelucrarea pielii, metalelor, etc);

Activități productive – activitati in urma carora se realizeaza unul sau mai multe produse pentru care prelucrarea s-a incheiat, care au parcurs in intregime fazele procesului de productie si care sunt utilizate ca atare, fara sa mai suporte alte transformari, putand fi depozitate in vederea livrarii sau expediate direct clientilor: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, producere de combustibil din biomasă în vederea comercializării; producerea și utilizarea energiei din surse regenerabile pentru desfășurarea propriei activități, ca parte integrantă a proiectului, etc.

Activități turistice - servicii turistice/agroturistice de cazare, servicii turistice de agrement dependente sau independente de o structură de primire agro-turistică cu funcțiuni de cazare și servicii de alimentație publică);

Beneficiar – persoană fizică autorizată care a încheiat un Contract de finanțare cu AFIR pentru accesarea fondurilor europene prin FEADR;

Campingul - structură de primire turistică destinată să asigure cazarea turiştilor în corturi sau rulote, astfel amenajate încât să permită acestora să parcheze mijloacele de transport, să îşi pregătească masa şi să beneficieze de celelalte servicii specifice acestui tip de unitate;

Bungalow - structură de primire turistică de capacitate redusă, realizată de regulă din lemn sau din alte materiale similare. În zonele cu umiditate ridicată (munte, mare) acesta poate fi construit şi din zidărie. Este amplasat în perimetrul campingurilor.

Căsuţă tip camping este un spaţiu de cazare de dimensiuni reduse (maximum 4 locuri), realizat din lemn sau alte materiale similare, compusă, de regulă, dintr-o cameră şi un mic antreu sau terasă şi uneori dotată şi cu grup sanitar propriu.

Cererea de finanțare – reprezintă solicitarea depusă de potenţialul beneficiar în vederea obţinerii finanţării nerambursabile;

Data acordării ajutorului de minimis– data la care dreptul legal de a primi ajutorul este conferit beneficiarului în conformitate cu regimul juridic național aplicabil;

Eligibil – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul solicitantului, Cererea de finanțare şi Contractul de finanțare pentru FEADR;

Evaluare – acţiune procedurală prin care documentaţia pentru care se solicită finanțare este analizată pentru verificarea îndeplinirii condiţiilor minime pentru acordarea sprijinului şi pentru selectarea proiectului, în vederea contractării;

Exploataţia agricolă - este o unitate tehnico-economică ce îşi desfăşoară activitatea sub o gestiune unică şi are ca obiect de activitate exploatarea terenurilor agricole şi/sau activitatea zootehnică.

Fermier înseamnă o persoană fizică sau juridică (de drept public sau privat) sau un grup de persoane fizice sau juridice indiferent de statutul juridic pe care un astfel de grup şi membrii săi îl deţin în temeiul legislaţiei naţionale, a cărui exploatație se situează pe teritoriul Romaniei şi care desfășoară o activitate agricolă.

Fişa măsurii – descrie motivaţia sprijinului financiar nerambursabil oferit, obiectivele măsurii, aria de aplicare şi acţiunile prevăzute, tipul de investiţie, menţionează categoriile de beneficiar şi tipul sprijinului;

Furnizare de servicii – servicii medicale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, transport rutier de mărfuri în contul terţilor, alte servicii destinate populației din spațiul rural, etc.

Gospodărie agricolă - totalitatea membrilor de familie, a rudelor sau a altor persoane care locuiesc şi gospodăresc împreună, având buget comun, şi care, după caz, lucrează împreună terenul sau întreţin animalele, consumă şi valorifică în comun produsele agricole obţinute. Gospodăria poate fi formată şi dintr-un grup de două sau mai multe persoane între care nu există legături de rudenie, dar care declară că, prin înţelegere, locuiesc şi se gospodăresc împreună.
Industrii creative - acele activități economice care se ocupă de generarea sau exploatarea cunoștințelor și informației (crearea de valoare economică (profit) prin proprietate intelectuală). Alternativ, sunt denumite industrii culturale sau domenii ale economiei creative: publicitatea, arhitectura, arta, meșteșugurile, design-ul, moda, filmul, muzica, artele scenei, editarea (publishing), cercetarea și dezvoltarea, software-ul, jocurile și jucăriile, TV & radio, jocurile video.

Intreprindere - orice entitate care desfăşoară o activitate economică pe o piaţă, indiferent de forma juridică, de modul de finanțare sau de existenţa unui scop lucrativ al acesteia;

Intreprindere în activitate - întreprinderea care desfășoară activitate economică și are situații financiare anuale aprobate corespunzătoare ultimului exercițiu financiar încheiat;

Intreprindere în dificultate - o întreprindere care se află în cel puțin una din situațiile următoare:

i. În cazul unei societăți comerciale cu răspundere limitată (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE (1), iar „capital social” include, dacă este cazul, orice capital suplimentar.

ii. În cazul unei societăți comerciale în care cel puțin unii dintre asociați au răspundere nelimitată pentru creanțele societății (alta decât un IMM care există de cel puțin trei ani sau, atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE.

iii. Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi.

iv. Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.
 Întreprindere unică – în conformitate cu prevederile art.2 alin.(2) din Regulamentul (UE) nr.1.407/2013 include toate întreprinderile între care există cel puțin una dintre relațiile următoare:
i. o întreprindere deține majoritatea drepturilor de vot ale acționarilor sau ale asociaților unei alte întreprinderi;

ii. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

iii. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

iv. o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Întreprinderile care întrețin, cu una sau mai multe întreprinderi, relațiile la care se face referire la punctele i-iv sunt considerate întreprinderi unice.

Investiţia nouă - cuprinde lucrările de construcţii-montaj, utilaje, instalaţii, echipamente si/sau dotari, care se realizează pentru construcţii noi sau pentru constructiile existente cărora li se schimbă destinaţia sau pentru construcţii aparţinând întreprinderilor cărora li s-au retras autorizaţiile de funcţionare şi nu-şi schimbă destinaţia iniţială.

Modernizarea – cuprinde achiziția de echipamente si/sau dotari sau lucrările de construcţii şi instalaţii privind retehnologizarea, reutilarea și refacerea sau extinderea construcţiilor aferente întreprinderilor în funcţiune şi cu autorizaţii de funcţionare valabile, fără modificarea destinaţiei iniţiale;

Pensiune agroturistică - o structură de primire turistică, având o capacitate de cazare de până la 8 camere, funcţionând în locuinţele cetăţenilor sau în clădire independentă, care asigură în spaţii special amenajate cazarea turiştilor şi condiţiile de pregătire şi servire a mesei, precum şi posibilitatea participării la activităţi gospodăreşti sau meşteşugăreşti.

Perioada de implementare – reprezinta perioada de la semnarea contractului de finanțare până la data depunerii ultimei tranşe de plată.

Perioadă de derulare a proiectului - reprezintă perioada de la semnarea contractului de finanțare până la finalul perioadei de monitorizare a proiectului

Prag minim - reprezintă punctajul minim sub care un proiect eligibil nu poate intra la finanțare.

Produsele şi serviciile meşteşugăreşti, de mică industrie şi artizanale - sunt produsele şi serviciile executate de meşteşugari şi artizani în serie mică sau unicat, fie complet manual, fie cu ajutorul uneltelor manuale sau chiar mecanice, atât timp cât contribuţia manuală a meşteşugarului sau artizanului rămâne componentă substanţială a produsului finit, fiind caracterizate prin faptul că:

· sunt produse fără restricţii privind cantitatea şi folosind materiale brute, neprelucrate, apelând în general la resursele naturale;

· natura specială a produselor meşteşugăreşti şi artizanale derivă din trăsăturile lor distinctive, care pot fi: artistice, creative, culturale, decorative, tradiţionale, simbolice şi semnificative din punct de vedere comunitar şi religios;

· cuprind o arie largă de obiecte şi activităţi, care valorifică tehnicile, materiile prime, formele şi ornamentele tradiţionale, precum şi ale creaţiei populare din diferite genuri;

· produse şi servicii cu valoare artistică, dar şi utilitară, care păstrează specificul execuţiei manuale şi tradiţionale.

· produsele de artă populară - sunt produsele realizate de creatorii şi meşterii populari, care păstrează caracterul autentic şi specificul etnic şi/sau cultural al unei anumite zone.

Proiecte neconforme - proiectele al căror punctaj rezultat în urma evaluării este mai mic decât pragul de calitate corespunzător sau proiectele încadrate greșit din punct de vedere al alocării financiare aferente unei măsuri/ componentă (alocare distinctă).

Reprezentant legal – reprezentant al proiectului care depune Cererea de finanțare şi în cazul în care Cererea de finanțare va fi selectată, semnează Contractul de finanțare. Acesta trebuie să aibă responsabilităţi şi putere decizională din punct de vedere financiar în cadrul societăţii;

Solicitant – persoană fizică autorizată sau juridică, potenţial beneficiar al sprijinului nerambursabil din FEADR;

Spațiul rural - totalitatea comunelor la nivel de unitate administrativ-teritorială, comuna fiind cea mai mică unitate administrativ-teritorială, nivel NUTS 5. Având în vedere legislația națională - Legea 350/2001 privind amenajarea teritoriului și urbanismul și Legea nr. 351/2001 privind aprobarea Planului național de planificare teritorială, spațiul rural este reprezentat de totalitatea comunelor cu satele componente.

Sprijin nerambursabil – reprezintă suma alocată proiectelor, asigurată prin contribuţia Uniunii Europene şi a Guvernului României;

Sumă forfetară -sumă fixă în procent de 100% prestabilită la un anumit cuantum fără a mai fi necesară cofinanțarea din partea beneficiarului.
Tehnologia informației sau/ și Tehnologia informației și a comunicațiilor abreviat (cel mai adesea IT) TI respectiv TIC, este tehnologia necesară pentru prelucrarea (procurarea, procesarea, stocarea, convertirea și transmiterea) informației, în particular prin folosirea computerelor pe multiple domenii legate de date și informații, cum ar fi: procesoare, calculatoare, hardware și software, limbaje de programare, structuri de date și altele (managementul datelor, construcția de hardware pentru calculatoare, proiectarea de software, administrarea sistemelor informaționale)

ABREVIERI

AFIR – Agenţia pentru Finanțarea Investițiilor Rurale

AM PNDR – Autoritatea de Management pentru Programul Naţional de Dezvoltare Rurală

AP – Acord Parteneriat

CDRJ – Compartiment de Dezvoltare Rurală Județean

CRFIR – Centrul Regional pentru Finanțarea Investițiilor Rurale

CS – Comitet de selecție

DGDR AM PNDR – Direcţia Generală Dezvoltare Rurală - Autoritatea de Management pentru Programul Naţional de Dezvoltare Rurală

DI – Domeniu de intervenție

DLINRNDR – Direcţia LEADER, Investiții Neagricole și RNDR 

FEADR - Fondul European Agricol pentru Dezvoltare Rurală 

GAL - Grup de Acţiune Locală

GAL MH – Grupul de Acțiune Locală Microregiunea Hartibaciu 

HCL – Hotărâre a Consiliului Local

IDUL – Indicele Dezvoltării  Umane Locale

INS – Institutul Național de Statistică

ITI – Investiții Teritoriale Integrate

MADR – Ministerul Agriculturii şi Dezvoltării Rurale

MDRAP – Ministerul Dezvoltării Regionale și Administrației Publice

PNDR - Programul Naţional de Dezvoltare Rurală 2014-2020

OG – Ordonanța Guvernului

OJFIR – Oficiul Județean pentru Finanțarea Investițiilor Rurale

SLIN – Serviciul LEADER şi Investiții Nonagricole

SDL - Strategie de Dezvoltare Locală 

UAT – Unitate Administrativ Teritorială 

4.5 Legislație
LEGISLATIA EUROPEANĂ

Regulamentul (UE) nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, cu modificările şi completările ulterioare;

Regulamentul (UE) nr. 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului, cu modificările şi completările ulterioare;

Regulamentul (UE) nr. 1306/2013 al Parlamentului European si al Consiliului privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului, cu modificările şi completările ulterioare;

Regulamentul (UE) nr. 1307/2013 al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului, cu modificările şi completările ulterioare;

Regulamentul (UE) nr. 1310/2013 al Parlamentului European și al Consiliului de stabilire a anumitor dispoziții tranzitorii privind sprijinul pentru dezvoltare rurală acordat din Fondul european agricol pentru dezvoltare rurală (FEADR), de modificare a Regulamentului (UE) nr. 1305/2013 al Parlamentului European și al Consiliului în ceea ce privește resursele și repartizarea acestora pentru anul 2014 și de modificare a Regulamentului (CE) nr. 73/2009 al Consiliului și a Regulamentelor (UE) nr. 1307/2013, (UE) nr. 1306/2013 și (UE) nr. 1308/2013 ale Parlamentului European și ale Consiliului în ceea ce privește aplicarea acestora în anul 2014, cu modificările şi completările ulterioare;

Regulamentul (UE) nr. 1407/2013 al Comisiei privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis Text cu relevanță pentru SEE, cu modificările şi completările ulterioare;

Regulamentul delegat (UE) nr. 807/2014 de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de introducere a unor dispoziții tranzitorii, cu modificările şi completările ulterioare;

Regulamentul de punere în aplicare (UE) nr. 808/2014 al Comisiei de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR), cu modificările şi completările ulterioare;

Regulamentul de punere în aplicare (UE) nr. 809/2014 al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea, cu modificările şi completările ulterioare

Regulamentul de punere în aplicare (UE) nr. 908/2014 al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența, cu modificările şi completările ulterioare.

Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii;

LEGISLAŢIA NAŢIONALĂ

Legea nr. 15/1990 privind reorganizarea unităţilor economice de stat ca regii autonome şi societăţi comerciale, cu modificările şi completările ulterioare;

Legea nr. 31/1990 privind societăţile comerciale – Republicată, cu modificările şi completările ulterioare; Legea nr. 82/ 1991 a contabilităţii – republicată, cu modificările şi completările ulterioare;

Legea nr. 36/1991 privind societățile agricole și alte forme de asociere in agricultura, cu modificările şi completările ulterioare;

Legea nr. 227/2015 privind Codul Fiscal, cu modificările şi completările ulterioare;

Legea nr. 346/ 2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare;

Legea nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, cu modificările și completările ulterioare;

Legea nr. 566/2004 a cooperaţiei agricole, cu modificările şi completările ulterioare;

Legea nr. 1/2005 privind organizarea şi funcţionarea cooperaţiei, republicată, cu modificările şi completările ulterioare;

Legea nr.85/2014 privind procedurile de prevenire a insolvenţei şi de insolvenţă, cu modificarile si completarile ulterioare;

Legea nr. 207/2015 privind Codul de procedură fiscală, cu modificările și completările ulterioare;

Ordonanţa de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare, aprobată cu modificări și completări prin Legea nr.182/2016;

Ordonanţa de urgenţă a Guvernului nr.142/2008 privind aprobarea Planului de amenajare a teritoriului naţional Secţiunea a VIII - a - zone cu resurse turistice, aprobată prin Legea 190/2009, cu modificările și completările ulterioare

Ordonanţa de urgenţă a Guvernului nr.6/2011 pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri, cu modificările şi completările ulterioare;

Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare;

Ordonanţa de urgenţă a Guvernului nr.49/2015 privind gestionarea financiară a fondurilor europene nerambursabile aferente politicii agricole comune, politicii comune de pescuit şi politicii maritime integrate la nivelul Uniunii Europene, precum şi a fondurilor alocate de la bugetul de stat pentru perioada de programare 2014-2020 şi pentru modificarea şi completarea unor acte normative din domeniul garantării, aprobată cu modificări și completări prin Legea nr.56/2016;

Ordonanţa Guvernului 124/1998 privind organizarea şi funcţionarea cabinetelor medicale, republicată, cu modificările și completările ulterioare;

Ordonanţa Guvernului nr. 27/2002 privind reglementarea activităţii de soluţionare a petiţiilor, cu modificările şi completările ulterioare;

Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;

Hotărârea Guvernului nr. 218/2015 privind registrul agricol pentru perioada 2015-2019, cu modificările şi completările ulterioare;

Hotărârea Guvernului nr. 226/2015 privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat, cu modificările şi completările ulterioare;

Ordinul MEF nr. 2371/2007 pentru aprobarea modelului şi conţinutului unor formulare prevăzute la titlul III din Legea nr. 571/2003 privind Codul fiscal, cu modificările şi completările ulterioare;

Ordin ANSVSA nr. 17/2008 pentru aprobarea Normei sanitare veterinare privind procedura de înregistrare şi controlul oficial al unităţilor în care se desfăşoară activităţi de asistenţă medical-veterinară, cu modificările și completările ulterioare.

Ordinul MEF nr. 858/ 2008 privind depunerea declaraţiilor fiscale prin mijloace electronice de transmitere la distanţă, cu modificările şi completările ulterioare;

Ordinul MEF nr. 3512/2008 privind documentele financiar-contabile, cu modificările şi completările ulterioare;

Ordinul ANSVSA nr. 16/2010 pentru aprobarea Normei sanitare veterinare privind procedura de înregistrare/autorizare sanitar-veterinară a unităţilor/centrelor de colectare/exploataţiilor de origine şi a mijloacelor de transport din domeniul sănătăţii şi al bunăstării animalelor, a unităţilor implicate în depozitarea şi neutralizarea subproduselor de origine animală care nu sunt destinate consumului uman şi a produselor procesate, cu modificările şi completările ulterioare;

Ordinul MADR nr. 22/2011 privind reorganizarea Registrului fermelor, care devine Registrul unic de identificare, în vederea accesării măsurilor reglementate de politica agricolă comună, cu modificările şi completările ulterioare;

Ordinul ANT nr. 65/2013 privind Norme de clasificare a structurilor de turism cu modificările şi completările ulterioare;

Ordinul MFP nr. 65/ 2015 privind principalele aspecte legate de întocmirea şi depunerea situaţiilor financiare anuale şi a raportărilor contabile anuale ale operatorilor economici la unităţile teritoriale ale Ministerului Finanţelor Publice, cu modificările şi completările ulterioare;

Ordinul ANT nr. 221/2015 pentru modificarea Normelor metodologice privind eliberarea certificatelor de clasificare a structurilor de primire turistice cu funcţiuni de cazare şi alimentaţie publica, a licenţelor şi brevetelor de turism, aprobate prin Ordinul preşedintelui Autorităţii Naţionale pentru Turism nr. 65/2013 Ordinul MADR nr.1731/2015 privind privind instituirea schemei de ajutor de minimis „Sprijin acordat microîntreprinderilor şi întreprinderilor mici din spaţiul rural pentru înfiinţarea şi dezvoltarea activităţilor economice neagricole” , cu modificările și completările ulterioare;

Ordinul MADR nr. 2243/2015 privind aprobarea Regulamentului de organizare şi funcţionare al procesului de selecţie şi al procesului de verificare a contestaţiilor pentru proiectele aferente măsurilor din PNDR 2014-2020;

Programul National de Dezvoltare Rurala 2014-2020, aprobat prin Decizia de punere în aplicare a Comisiei Europene nr. C(2015)3508 din 26 mai 2015, cu modificările ulterioare;

Avizul Consiliului Concurenței nr. 7622 din 03.07.2015 privind proiectul Schemei de ajutor de minimis pentru sprijinul acordat microîntreprinderilor şi întreprinderilor mici din spaţiul rural pentru înfiinţarea şi dezvoltarea activităţilor economice neagricole;
Strategia de Dezvoltare Locala  2014-2020 a GAL MH

Programul Național de Dezvoltare Rurală 2014-2020

4.6 GAL MH în sprijinul dumneavoastră

Fiecare cetăţean al României, precum și persoanele fizice/ întreprinderile individuale/ familiale şi persoanele juridice de drept român care se încadrează în aria de finanțare a Măsurilor din cadrul PNDR, au dreptul să beneficieze de fondurile europene nerambursabile pentru finanțarea propriilor proiecte de investiţii pentru dezvoltare rurală.

GAL MH  vă stă la dispoziţie de luni până joi între orele 8:30 și 17:00 si vineri între orele 8.30 – 14.30 pentru a vă acorda informaţii privind modalităţile de accesare a fondurilor aferentre SDL GAl MH.
Experţii GAL MH vă pot acorda, pe loc sau în termenul legal (maxim 30 de zile), orice informaţie necesară în demersul dumneavoastră pentru accesarea fondurilor aferente SDL GAL MH.

Experţii GAL MH nu acorda consultanţă privind realizarea proiectului.

Echipa GAL MH vă poate ajuta ori de câte ori aveţi o plângere, o reclamaţie sau o petiţie privind o situaţie care intră în aria de competenţă a GAL MH.

De asemenea, dacă consideraţi că sunteţi nedreptăţit, defavorizat sau sesizaţi posibile nereguli în derularea implementarii SDL GAL MH 2014-2020, nu ezitaţi să vă adresaţi în scris GAL MH pentru soluţionarea problemelor.

Pentru a reclama o anumită situaţie sau pentru a sesiza eventuale neregularităţi informaţi-ne în scris. Trebuie să ţineţi cont că pentru a putea demara investigaţiile și aplica eventuale sancţiuni, reclamaţia sau sesizarea trebuie să fie explicită, să conţină informaţii concrete, verificabile și datele de contact ale persoanei care a întocmit respectiva reclamaţie sau sesizare.

Dacă doriţi informaţii suplimentare puteţi să formulaţi întrebări către GAL MH.

Atenţie! Pentru încheierea contractelor cu firmele de consultanţă puteţi consulta Modelul de Contract de Prestări Servicii Profesionale de Specialitate, precum şi Recomandările în vederea încheierii contractelor de prestări servicii de consultanţă şi/sau proiectare, publicate pe pagina oficială AFIR la secţiunea: Informaţii Generale >> Rapoarte şi Liste >> Listă firme de consultanţă.
Aceste documente au un caracter orientativ, părţile având libertatea de a include în contractul pe care îl veţi semna clauzele cele mai potrivite şi adaptate serviciilor vizate de respectivele contracte.
Informaţiile din Ghidul solicitantului nu pot fi utilizate în scopuri comerciale. Distribuirea acestui Ghid al solicitantului se va realiza în mod
gratuit și doar cu acordul GAL MH. Toate drepturile rezervate.


Informaţiile din Ghidul solicitantului nu pot fi utilizate în scopuri comerciale. Distribuirea acestui Ghid al solicitantului se va realiza în mod
gratuit și doar cu acordul GAL MH. Toate drepturile rezervate.

